
Controversia pa ubicacion di festival di musica cerca di neishi di Shoco 


Pa motibo di un potret 
publica riba rednan social 
a cuminsa un controver- 
sia relaciona cu organisa- 
cion di un festival cu lo a 
mester tuma luga e fin di 
siman aki na Bushiri. A re- 
sulta cu cerca di stage tin 
un neishi di Shoco, cual ta 
un di e especienan protegi 
pa ley na Aruba. Despues 
di e descubrimento, ayera 
organisadonan di e festi- 
val a anuncia e cambio di 
ubicacion di e festival. 


Diamars ultimo, un usuario 
riba Facebook a publica e 
potret unda ta mustra e stage 
di festival Flip Flop, must- 
rando cu tabatin un neishi 
di Shoco hopi cerca di stage, 
rondona pa cabuya y cu un 
borchi marcando e lugar 
unda e neishi ta. E imagen 
aki causa un conmocion den 
comunidad mirando cu dife- 
rente artista internacional ta 
invitado pa e evento aki, pa 
loke por spera un publico 
grandi cu por afecta e Shoco 
su habitat y su trankilidad. 


Pa esaki, Aruba Conservation 
Foundation (ACF) a duna su 
band’i medaya, caminda nan 


a publica un comunicado in- 
dicando cu pa algun tempo 
caba nan tabata na altura di 
e neishi di Shoco localisa na 
Bushiri. ACF a bisa cu den 
preparacion pa e festival aki, 
ACF y Aruba Birdlife Con- 
servation (ABC) a haya e no- 
tificacion di un stage instala 
na un distancia hopi cortico 
di unda e neishi ta, y mesora 
a actua pa pone un extra bor- 
chi y cabuya pa indica e area 
y limita acceso. Tambe nan 
a drenta den contacto cu or- 
ganisadonan pa motibo cu 
nan sa cu esaki no ta sufici- 
ente pa proteha e neishi. 


Nan tabata den palabra- 
cionnan pa por yega na un 
solucion faborabel pa ambos 
parti, mirando e magnitud di 
e evento y naturalesa na otro 
banda. E palabracionnan aki 
tabata andando ya pa varios 
siman. 
Riba e pregunta si por hala 
e neishi, e contesta ta cu no 
pa motibo cu ACF mester 
di minimo 3 siman pa reloca 
un neishi di Shoco den un 
manera mas natural posibel. 


Ayera, organisadonan di Flip- 
Flop a convoca un confer- 


encia di prensa urgente pa 
asina anuncia cu nan a logra 
cambia e ubicacion di e festi- 
val. “Respetando naturalesa y 
nos beachnan, organisadonan 
a consulta mesora cu ACF 
pa haya un solucion cu lo 
sirbi miho pa e Shoco local. 
Despues di negociacionnan 
exitoso nos ta anuncia cu nos 
ta cambia di sede di Bushiri 
Arena pa Harbour Arena,” 
segun Elite, e compania or- 
ganisador, a anuncia. 


Na aña 2017 a pasa e Lands- 
besluit di Bescherming In- 
heemse Flora & Fauna. Den 
e ley aki a duna proteccion na 
un lista di especie, den cual e 
Shoco tambe ta inclui. Con- 
forme e ley aki y e Natuur- 
beschermingsverordening, 
ta prohibi pa mata of herida 
e Shoco y tambe pa kibra su 
neishi y/of e webonan, pa 
captur’e of strob’e den su 
trankilidad. No ta conoci e 
detayenan di e permiso origi- 
nal cu a otorga na organisa- 
dornan di e festival FlipFlop, 
ni si esaki ta tene considera- 
cion cu por tin neishi di Sho- 
co den e area. 


Minister Maduro ta contesta preguntanan di parlamentario Marisol 
Lopez 


Ayera mainta ariba su pa- 
gina di Facebook minister 
di Finanzas y Cultura, Xi- 
omara Maduro, a publica 
un carta den cual e ta con- 
testa preguntanan cu el a 
ricibi durante siman for 
di parlamentario y lider di 
fraccion MAS, Marisol Lo- 
pez, tocante cuenta anual 
di 2019 y su maneho como 
minister di Finanzas. 


Parlamentario Lopez a puntra 
e mandatario entre otro, kico 
ta e motibo pa e tardansa pa 
entrega cuenta anual di 2019 
na 
Parlamento. 
Minister 
Maduro a indica cu e retraso 
ta debi na un carga mas gran- 
di di rapportnan cu un capa- 
cidad reduci. Esaki ta aplica 
tanto den e parti di adminis- 
tracion, di unda e datonan ta 
bin, como tambe pa esnan cu 
ta encarga directamente cu e 
elaboracion di e rapportnan. 


Lopez a puntra e mandatario 
si e ta capaz di dirigi su de- 
partamento di Finanzas y si 
e director di dicho departa- 
mento por cumpli cu e pal- 
abracionnan haci. Na esaki e 
mandatario a contesta si y a 
splica cu nan a indica cu nan 
a acorda un ampliacion di ca- 


pacidad den departamento di 
finazas, locual ta bay permiti 
pa recupera e retrasonan den 
e cuentanan anual den un fu- 
turo no hopi leu. 


Lopez a puntra tambe den 
cuadro di un reaorganisacion 
di departamento di Finanzas, 
cual posicionnan lo wordo 
crea y cualnan lo wordo elim- 
ina. Minister Maduro a splica 
cu e actualisacion di e depar- 
tamento ta un proceso cu ta 
sucede den diferente fase 
como resultado di e inves- 
tigacionnan cu ta tuma luga. 
El a indica cu nan a introduci 
un modelo ‘3 lines-model’ pa 
control interno y el a aclaria 
cu e ta hopi prematuro pa in- 
dica ki implicacionnan esaki 
ta trece. 


E parlamentario a puntra 
tambe tambe con e reorgani- 
sacion aki ta fit den e supervi- 
sion financiero den forma di 
Rijkswet cu lo wordo firma 
y ken tin e tarea pa produci e 
cuantanan anual di pais Aru- 
ba y pakico tin contratiempo. 


Minister Maduro a splica cu 
e supervision financiero a 
traves di un Rijkswet cu ai- 
nda mester wordo negosha 


no ta bay ta mucho diferente 
di e supervision actual cu tin 
a traves di e LAft. Y contes- 
tando e ultimo pregunta, 
e mandatario a indica cu e 
produccion di e cuentanan 
anual di pais Aruba ta tarea di 
departamento di finanzas y a 
referi na su contesta anterior 
unda el a splica cu e retraso ta 
debi na un carga mas grandi 
di rapportnan cu un capaci- 
dad reduci, cual ta aplica na e 
parti di administracion, di 
unda e datonan ta bin, como 
tambe pa esnan cu ta encarga 
directamente cu e elabora- 
cion di e rapportnan. 

Meteo Aruba y CMO: 
“E aña aki ta mustra un temporada di horcan basta activo den Caribe” 


Periodo di horcan ta bay 
cuminsa dia 1 di juni y 
ta caba dia 30 di novem- 
ber, pa e motibo ey ayera 
mainta den un conferen- 
cia entre Meteo Aruba y 
Crisis Management Office 
(CMO) a informa cu e aña 
aki ta bay tin un periodo 
di horcan basta activo se- 
gun rapportnan di Na- 
tional Hurricane Center y 
Colorado State University 
(CSU Tropical Weather & 
Climate Research). 


Rodney Tromp di Meteo 
Aruba a señala cu Colorado 
State a publica un rapport e 
luna pasa na unda ta indica e 
temporada di horcan camin- 
da nan ta premira cu averahe 
normal di Named Storms ta 
di 14.4 unda cu den tempo- 
rada tin 23, pa horcan e av- 
erahe pa e aña aki ta di 7.2 cu 
11 horcan registra pa 2024, 
ademas nan ta registra 5 hor- 
can grandi, dianan di Named 
Storms pa 2024 ta 115 loke ta 
nifica cu “e aña aki ta mustra 
un temporada di horcan basta 
activo den Caribe, Atlantico y 
e region,” Tromp a sigura. 
Meteo Aruba ta vigila e da- 
tonan aki diariamente mane- 
ra el a sigura cu un ekipo di 
8 persona unda nan ta zorg 
pa manda alerta “adecua- 
damente” pa e comunidad 
y asina keda informa y por 
ta na altura di kico por haci 
conhuntamente cu CMO pa 
asina por garantisa e seguri- 
dad di e isla den temporada di 
horcan aki. 
Na e momentonan aki e 
temperatura di lama den re- 
gion ta basta cayente y nan ta 
considera cu “ta riba e nivel 
normal” pa lo cual nan ta sig- 
ura cu tin basta energia den 
region, igualmente Tromp 
a comenta cu e fenomeno 
El Niño cu ta un evento di 
origen climatico relaciona 


cu calentamento global di 
Ocean Pacifico ta bay switch 
cu e otro fenomeno La Niña 
caracterisa pa fria e awanan 
superficial di e parti central 
y oriental di Pacifico lo cual 
ta algo faborabel pa forma- 
cion di horcan segun Tromp 
a sigura. 
Di otro banda, Tromp a se- 
ñala cu nan ta trahando riba 
un plan y si lo tin menasa nan 
lo activa e plan mesora, ade- 
mas el a bisa cu e situacion 
di Aruba y Corsou ta dife- 
rente pa motibo cu biento di 
Aruba ta mas fuerte, “Corsou 
tin su local effect, Aruba tin 
su local effect, tin pronostico 
pa dia y pa anochi pero den 
temporada di horcan ora tin 
menasa nos tur (ABC) tin cu 
coordina hunto cu Hulanda y 
National Hurricane Center 
pa hunto nos pone un warn- 
ing.” 
Di su parti, Rino Geerman di 
CMO a splica cu ta premira 


cu e temporada di horcan e 
aña aki ta bay ta mas activo 
den region Caribense cu e 
probabilidad cu mas sistema 
ta bay drenta Caribe compa- 
ra cu e añanan anterior cu a 
keda pafo di Caribe door cu 
tin efecto di La Niña unda ta 
pronostica cu lo tin 85% mas 
actividad di horcan. 
Aruba su problema mas gran- 
di ta awasero y no biento, se- 
gun Geerman a bisa historia 
ta mustra cu di 10 horcan, 8 
ta di awasero, “nos a cuminsa 
prepara pa horcan despues 
di 18 di maart, nos a deal 
cu Hulanda cu Aruba no ta 
desampara ni ta su so na nivel 
di Reino unda varios instan- 
cia a reuni caba.” 
Pa loke ta trata con nan ta 
alerta Aruba, Meteo Aruba, 
Meteo Corsou, Hurricane 
Center ta bay den un reunion 
prome cu nan lo emiti un 
Warning “ta bon pa nos infor- 
ma comunidad cu asina cu un 


sistema yega Barbados akinan 
ta ser activa of 120 ora prome 
nos ta cuminsa e proceso hu- 
ridico di pidi prome minister 
e permiso pa nos pone Aruba 
riba alerta, cuminsa prepara 
nos departamentonan y e ca- 
pacidad probablemente 48ora 
prome cu e sistema pasa riba 
Aruba of panort di Aruba, 
pueblo ta ser informa,” el a 
bisa. 
Den 2024 nan ta bay purba 
pa comunidad no bay den 
panico ora ta wak un flag cora 
riba internet, “Meteo ta re- 
sponsabel pa informa CMO 
y nos no ta igual cu Corsou ni 
cu Miami, Miami ta duna bo 
recomendacion di kico nan ta 
wak basa riba nan experticio 
pero nan no por pone Aruba 
riba Warning, Meteo Aruba 
tampoco, CMO conhunta- 
mente cu Crisis, Gobierno 
y conseho di ministernan 
ta tuma e decision pa pone 
Aruba riba Warning y kico 
ta e fasenan cu nos lo duna,” 
Geerman a señala. 
Pa augustus probablemente 
tur e dilema cu tin na e mo- 
mentonan aki lo caba ora e 
Early Warning System lo keda 
instala na Aruba unda e infor- 
macion lo sali den 4 idioma, 
manera Geerman a indica. 
“Pa esunnan cu nan dak ta 
leak, mi ta recomenda pa wak 
e dak bon pasobra e aña aki ta 
un temporada cu hopi yobi- 
da, pa esunnan cu ta biba den 
un area cu ta conoci pa bay 
bao awa tene cuenta cu e aña 
aki ta bay tin un tiki molester, 
pa e mal tempo cu ta cuminsa 
di marduga tene cuenta si ta 
cera scol y ki ora ta cera scol,” 
Geerman a comenta. 


Tambe a informa cu pa ma- 
ñan diabierna dia 31 di mei 
CMO cu no solamente ta 
encarga cu Aruba sino tambe 
den Reino Hulandes, nan tin 
cu prepara Sint Maarten cu 
ta den e zona mas cayente di 
horcan den caso cu algo lo 
bay robes na Sint Maarten of 
na otro islanan di ariba Aruba 
por acapara nan victima tam- 
be. 
Pa loke ta trata e parti di tur- 
ismo, Geerman a sigura cu 
ATA ta den e crisis team y nan 
ta haya tur e informacion, el a 
sigura cu den historia nan no 
ta haya un impacto directo 
riba Aruba, pero e problema 
ta awasero cu por ta cu den 
juni of juli awaseronan ta 
cuminsa den dia y e tera ta 
satura, den e siguiente awa- 
seronan cu ta drenta augustus 
lo crea inundacion. 
Mirando cu tin diferente 
area cu ta keda afecta door di 
awaseronan, Geerman a bisa 
cu Aruba no tin pomp di un 
magnitud grandi, nan lo yega 
na augustus na Marinierska- 
zerne, “pero atrobe Aruba tin 
cu cuminsa pensa y a yega 
tempo pa nos cuminsa cum- 
pra nos mesun pompnan.” 
Riba e pregunta kico ta e 
diferencia entre temporada di 
horcan di añanan anterior cu 
esaki, Geerman a afirma cu 
durante full un aña Aruba ta 
haya 300 millimeter di awa, e 
temporada aki ta bay ta dobel, 
“kiermen nos tin cu prepara 
pa nos yega 600 millimeter di 
awa.” 
Tur informacion di CMO of 
di Meteo ta bay sali riba pren- 
sa local di Aruba. 

Expertonan di MPR a presenta resultado di nan investigacion ariba situacion di coriente 
Aumento den promedio di interupcion di coriente causa pa blaas di helium 
of fli na 2024 


Ayera mainta durante un 
conferencia di prensa, di- 
rector di Utilities Aruba 
NV, Anthony Rojer; di- 
rector di Elmar NV, An- 
thony Irausquin hunto cu 
expertonan Mericano di 
compania MPR a presenta 
e resultado di e investiga- 
cion cu e expertonan a 
conduci riba e situacion 
di interupcionnan di cori- 
ente na ELMAR NV. 


Sr. Brian Curran di MPR a 
indica cu expertonan a reuni 
cu varios representante di EL- 
MAR pa siña mas tocante di 
e interupcionnan di coriente 
cu a pasa, kico ELMAR ta 
haci tocante esaki y pa brinda 
nan experticio y experiencia, 
pa asina tin un bon caminda 
pa sigui pa dilanti y pa e red 
di coriente por bira confiabel 
pa tur e partinan interesa na 
e isla. 


Durante e conferencia, MPR 
a elabora ariba proposito di 
nan investigacion, nan ob- 
servacion-, conclusionnan di 
e investigacion den dos area 
grandi y presenta nan reco- 
mendacionnan. 


Experto di MPR, Katherine 
Inge, a splica cu MPR ta- 
batin dos proposito princi- 
pal pa nan investigacion. E 
prome tabata pa investiga e 
interupcionnan di coriente 
di ELMAR den 2024, specifi- 
camente pa mira e causanan 
di e interupcionnan aki y pa 
mira si tabatin algun tenden- 
cia straño den e datonan aki. 


E dos proposito di e investig- 
acion tabata pa mira e plan di 
mantenemento di tres aña di 
ELMAR. Esaki ta un strate- 
gia di mantenemento cu EL- 
MAR a implementa pa me- 
hora confiabilidad na e isla. 
Nan lo toca ariba algun di 
desafionan pa por completa e 
plan aki como tambe e oficina 
di maneho di proyecto como 
un paso clave pa implementa 
e strategia di mantenemento 
aki. 


Durante nan investigacion, 
Inge a indica, nan a reuni cu 
stakeholder, a revisa datonan 
di e interupcionnan di cori- 
ente y a mira e ekiponan di e 
compania. 


Segun e datonan presenta 
pa MPR pa loke ta e inter- 
upcionnan di coriente te cu 
aworaki den 2024 tabatin 
alrededor di nuebe interup- 


cion/blackout pa luna. Esaki, 
segun e expertonan, ta mas o 
menos mescos den compara- 
cion cu añanan anterior. 


Inge a resalta tambe cu e divi- 
sion di e datonan cu ta indica 
e causanan relaciona cu fac- 
tornan externo y confiabili- 
dad di ekipo tabata mas o me- 
nos igual den 2024. El a in- 
dica cu den añanan anterior e 
problemanan di confiabilidad 
di ekipo tabatin un porcion 
mas grandi di total di inter- 
upcionnan di coriente. 


El a menciona cu ora nan ta- 
bata busca pa tendencianan 
straño nan a encontra cu tin 
un tendencia straño aworaki 
cual relaciona cu interup- 
cionnan causa pa blaasnan di 
helium y fli. Datonan ta mus- 
tra cu den 2024 tabatin un 
aumento den e promedio di 
interupcion causa pa blaas di 
helium of fli pa luna, cu un 
aumento den e ultimo dos 
luna pasa, contrario na añan- 
an anterior, unda e causa ey 
tabata menos frecuente. 


Refiriendo na datonan di in- 
terupcion di coriente di aña 
2020 te 2023, Inge a splica cu 
den termino di confiabilidad 
di ekipo e interupcionnan/ 
blackouts relaciona na esaki 
tin e impacto mas grandi im- 
pacto pa frecuencia y dura- 
cion, locual ta nifica cu inter- 
upcionnan causa pa problem- 
anan di confiabilidad di ekipo 
ta impacta clientenan mas 
frecuentemente y pa e tempo 
mas largo. 


Manera ya caba menciona, 
ELMAR a implementa un 
plan di mantenemento pa 
drecha algun di e areanan cu 
MPR a señala den e resul- 
tado di nan investigacion. E 
strategia di mantenemento 
aki ta proyecta pa pasa riba e 
proximo tres aña y e meta ta 
pa reduci e cantidad di fayo 
di ekipo cu ta causa interup- 
cionnan den e sistema. 


Experto Spender Paul a splica 
cu e datonan ta mustra cu e 
fayo di ekipo ta e riesgo mas 
grandi riesgo cu nan ta mira 
na e isla pa e interupcionnan 
y e suministro confiabel di 
electricidad pa e ciudadan- 
onan. 


E plan di mantenemento ta 
enfoca riba e ekipo cu a wor- 
do selecciona pa motibo cu 
ta e ekipo cu ta mas facil pa 
mantene aki na e isla. Paul a 


sigui splica cu esaki kiermen 
cu den termino di accesibi- 
lidad pa inspeccion, pa test 
y finalmente pa reemplasa, 
esaki ta loke nan ta considera 
e “frutanan cu ta mas facil pa 
alcansa” cual ta e cosnan cu 
por wordo drecha prome. 


El a resalta cu e meta ta pa 
haya un balans entre sentido 
practico di mantenemento, 
e impacto cu lo tin riba in- 
terupcionnan di coriente y 
tambe e costo di haci e man- 
tenemento pa asina por keda 
sensitivo pa e costo di electri- 
cidad na e isla. 


Paul a remarca cu algo cu a 
keda omiti for di e plan di 
mantenemento ta e kabelnan 
bao di tera. El a indica cu tin 
un porcion di interupcionnan 
causa pa kabelnan bao di tera 
y esey ta relaciona cu loke el 
a menciona anteriormente 
tocante di e mezcla di factor- 
nan y cu nan kier keda sensi- 
tivo pa e costo di electricidad, 
pasobra mantencion e ekipo 
aki ta na un costo substancial- 
mente mas halto cu loke ta 
tin den bista aworaki. 


Referiendo na e estado di 
esfuerso di mantenemento 
manera e ta aworaki, el a in- 
dica cu tin progreso inicial 
pa logra e meta, pero defini- 
tivamente e comienso ta cana 
poco poco. El a menciona cu 
esaki ta debi na falta di ma- 
terialnan y ekipo cu ta nec- 
esario pa e mantenemento. 
Nan ta proyecta cu debi na 
e inventario abao di e ekipo, 


e progreso probablemente lo 
stop mientras cu ta warda pa 
e ekipo nobo yega. 


Pa loke ta e desafionan mas 
grandi cu nan ta mira pa e 
completacion di e iniciativa 
di mantenemento di EL- 
MAR, Paul a resalta cu e 
prome desafio ta cu esaki ta 
un emprendimento grandi 
pa ELMAR y ta un aumento 
grandi den e trabao cu e per- 
sonal di ELMAR ta tuma in- 
ternamente. 


El a indica cu loke nan ta 
spera cu lo sucede ta a cu lo 
tin algun desafio cu personal 
pa e trabao aki, como tambe 
desafionan cu prioridadnan 
den competencia cu hende- 
nan importante den ELMAR 
mientras nan ta maneha op- 
eracionnan diario, mientras 
tambe ta ataca e manten- 
emento. 


Otro problema cu a bin di- 
lanti ta cu lo tin un cantidad 
substancial di ekipo di reem- 
plaso y material cu ta necesa- 
rio pa logra e mantenemento. 
El a agrega cu globalmente 
esaki ta un problema ya cu e 
cadena di suministro di ekipo 
y material ta lucha cu e de- 
manda pa ekipo electrico. 


Por ultimo, Paul a indica cu 
loke nan ta mira ta cu e ini- 
ciativa di mantenemento aki 
tin un cambio significativo 
den manera cu ELMAR ta- 
bata conduci negoshi anteri- 
ormente y esaki lo trece algun 
desafio organisacional den 


ELMAR. 


E experto a señala cu nan por 
spera, specialmente cu e ve- 
locidad na unda nan ta ataca 
e mantenemento, cu lo tin 
desafionan cu comunicacion, 
coordinacion y planificacion 
den e diferente departamento 
cu ta necesario pa logra esaki 
cu exito. 


El a agrega cu nan spera cu e 
cambio aki tambe ta bay trece 
un cambio den e rol y respon- 
sabilidad di e individuonan 
den ELMAR. Paul a remarca 
cu e metanan di rindimento 
y expectativa lo mester wor- 
do alinea, no solamente pa e 
iniciativa mes, pero pa e indi- 
viduonan den ELMAR cu ta 
responsable pa e trabou y kico 
e exito ta pa nan. 


Por lesa mas detaye di e re- 
sultado di e investigacion y 
recomendacionnan di e ex- 
pertonan di MPR den nos 
edicion di mañan. 

‘Autonomia perdi’... 
Tema di debate atrobe...? 


E reciente acuerdo na nivel di gobierno entre Aru- 
ba y Hulanda pa yega na un ley di Reino di super- 
vision financiero no ta un hecho ainda. Ta impor- 
tante keda corda esaki, mirando cu posiblemente 
lo tin oposicion – atrobe – contra aceptacion di 
un ley di Reino. Esaki por significa cu nos ta bay 
mira un repiticion di e ruta cu a cana despues di 
e intervencion financiero inicia na 2014? E par di 
cambio cu a haci awor, den e disposicion Hulan- 
des pa habri e posibilidad di inscribi riba debe di 
Pais Aruba cu ta madura, pa financia esaki na nivel 
di interes cu Hulanda ta paga pa su prestamonan, 
ta suficiente pa a acepta loke pa tanto tempo a hiba 
accion contra? 


Ta papia por ehemplo di aceptacion di e ‘mode- 
lo hibrido’ cu gobierno di Aruba tabata propaga, 
pero realmente e opcion ey a cristaliza den algo 
di peso? E acuerdo, segun e relato di servicio di 
informacion Hulandes, ta encera cu demas stipu- 
lacion complementario di e normanan pa presu- 
puesto lo bay den e ‘nationale regelgeving’, hunto 
cu institucion di un Camara di Presupuesto. Cu e 
anotacion, manera nos a comenta den un anterior 
Editorial, cu na Aruba no por cambia nada den e 
reglanan local aki sin consentimento di Hulanda... 


Nos por imagina cu den parlamento, despues di 
tur e palabranan fuerte cu a cay eyden, no ta tur 
hende ta di acuerdo cu esaki y cu e ta duna bida 
na comentario tocante supuesto ‘perdida di auto- 
nomia’. Manera reporta anteriormente, Promer 
Ministro mes a atende e punto aki, comentando 
den su presentacion cu e famoso autonomia a 
keda entrega na 2014 caba, tempo cu Hulanda a 
dicidi cu tabata basta cu gastamento di placa sin 
limite di gobierno di e tempo ey. Y un aña despues 
nos a haya e supervision financiero den un ley lo- 
cal, pero cu pa gran parti tin e mesun contenido cu 
e ley pa e dos otro islanan. 


Toch tin otro punto cu por yama interogante, 
manera e pakico cu a acorda cu Aruba no por ni 
cambia algo den e regulacion legal local cu por 
aproba. Esey tin su origen den e promer protocol 
cu a keda firma na 2015, despues di cual a bin e 
ley local algun luna despues. Publicamente e pun- 
to aki no a bin dilanti na 2019, na momento cu 
parlamento di Aruba a haci cambio drastico den e 
ley local, cu no tabata acorda den e protocol nobo 
cu a firma na fin di 2018, ya cu otro gabinete na 
mando. Mientras cu talvez na Aruba lo tin hende 
cu tin gana di lubida e episodio bergonzoso ey, cu 
a termina cu e cambio di ley aproba den un lachi 
cu cinco candal; pa gobierno di Hulanda el a keda 
un asunto di iritacion grandi cu no pornada a haya 
su lugar den e acuerdo nobo aki. 


No ta remarcable anto, cu mientras nos ta haya 
presentacion di parti di promer ministro y vice- 
promer ministro di e acuerdo cu Hulanda, prac- 
ticamente simultaneamente nos ta haya di parti 
di nos ministro encarga cu finanzas, e noticia di e 
cambio (positivo) den e relacion cu e entidadnan 
di rating internacional? No ta straño cu su pres- 
encia na e presentacion di e acuerdo cu Hulanda, 
den su calidad di mandatario encarga cu finanzas, 
no tabata necesario? No cu loke el a trece dilanti 
den su rueda di prensa no tabata relevante. Cual- 
kier avance riba e tereno specifico di nos valora- 
cion financiero internacional ta importante, paso- 
bra mas faborable nos posicion di rating ta, mihor 
esey ta pa loke nos por logra na nivel di interes. Di 
tur manera, e reduccion final den interes cu Hu- 
landa ta ofrece no lo tuma lugar di inmediato, y lo 
sucede solamente si tin cumplimento di banda di 
Aruba. 
E mandatario di finanzas a trece dilanti cu tin un 
agencia di rating, Fitch, cu tin ainda un valoracion 
mas abao cu loke Standard & Poor’s ta brinda, esta 
di ‘BB’, loke no ta faborable pa Aruba y motibo 
pa relaciona cu Moody’s tambe. Ta importante si 
tuma nota di motivacion di Fitch, esta cu Aruba 
su ratio di debe/GDP ta considerablemente mas 
halto cu e ‘median’ di 52% pa e categoria ey. Fitch 
ta spera si cu pa fin di 2025 Aruba por ta na 64.4% 
di debe/GDP, loke tabata e posicion di Aruba na 
2017. Tambe interes compara cu entrada tabata 
halto na 2023, 17.1%, compara cu 9.6% di e me- 
dian den e categoria, y ademas lo subi te 19.2% na 
2024, segun Fitch. Por lo demas Fitch ta positivo 
tambe pa e perspectiva economico a corto plazo 
(2024-2025). 


Awor, kico nos kier bisa cu tur esaki? Ta necesario 
pa traha riba ambos asunto, pasobra bon relacion 
cu e agencianan di rating ta keda importante, tam- 
be den e sentido cu no ta trata solamente di evalu- 
acion di e pais, sino tambe di e economia, for di 
perspectiva di empresa priva tambe. E ta simple- 
mente parti di e structura economico-financiero 
mundial den cual nos ta funciona. Sin embargo, e 
perspectivanan economico no ta duna base pa un 
optimismo cu Aruba den e proximo añanan ta bay 
yega na nivel di categoria ‘A’, di manera cu den e 
situacion actual cu interes mundialmente subien- 
do, e oferta Hulandes lo keda hopi mas atractivo 
y ta duna e posibilidad pa limita gasto di interes 
considerablemente. 


No ta mira motibo pa e tema di ‘autonomia perdi’ 
lanta cabez atrobe. Di tur manera, presupuesto ta 
ser traha na Aruba, tumando na cuenta necesidad- 
nan di comunidad. Esey nunca tabata den man 
Hulandes... 


LOCAL 
A6 


Diahuebs 30 Mei 2024 
Minister Geoffrey Wever: 
Economia di Aruba lo sigui crece segun Economic Outlook 2024-2025 


Minister 
di 
Asuntonan 
Economico, Sr. Geoffrey 
Wever a presenta e Eco- 
nomic Outlook pa añanan 
2024 y 2025. E rapport ta 
duna un bista claro riba e 
desaroyonan 
economico 
di nos isla, subrayando e 
desafionan y oportuni- 
dadnan cu nos ta confron- 
ta den e economia global y 
regional. 


Den su presentacion, Minis- 
ter Wever a enfatisa cu aunke 
Aruba a continua su trayecto- 
ria di crecemento economico 
despues di e pandemia, ta im- 
portante pa nos keda alerta pa 
presionnan inflatorio y e ten- 
sionnan politico global cu por 
tin un impacto riba e prijsnan 
di importacion di produc- 
tonan y servicio. 


Comparando añanan 2022 
y 2023, nos ta mira un au- 
mento significante den Pro- 
ducto Interno Bruto (GDP) 
nominal, cu un crecemento 
anual di 13.7 porciento segun 
calculacionnan di April 2024. 


E GDP nominal pa 2023 
(Afl. 6,829m) tabata iguala na 
112.3 porciento compara cu 
nivel di 2019 (Afl. 6,080m). 


Pa 2024, ta spera cu e GDP 
lo aumenta pa 8.5 porciento, 
sigui pa un crecemento mas 
modera – “baseline scenar- 
io” – di 1.3 porciento den 
2025. E expectativa ta cu e 
GDP nominal pa 2024 (Afl. 
7,408m) lo ta na 121.8 por- 
ciento di nivel di 2019, mien- 
tras cu e GDP nominal pa 
2025 (Afl. 6,080m) lo ta na 
123.4 porciento di nivel di 
2019. 


Segun e “Economic Out- 
look” ta premira un inflacion 


di 3.1 porciento pa 2024 y 
2.5 porciento pa 2025. E de- 
pendencia di importacion ta 
nifica cu factornan manera 
disrupcion den e fluho nor- 
mal (internacional) di pro- 
ductonan, servicio y capital 
por afecta e tasa di inflacion 
na Aruba. 
Mientras turismo ta keda 
un motor primario di crece- 
mento, esfuersonan ta wordo 
haci pa diversifica e econo- 
mia. Turismo ta proyecta 
pa crece 14.0 porciento den 
2024 cual ta 53.2 porciento 
mas halto compara cu 2019, 
y lo sigui crece den añanan 
binidero, contribuyendo na 
crecemento economico gen- 
eral. Pa 2024, ta spera un au- 


mento den inversionnan di 
11.7 porciento, cu un subida 
den inversionnan publico, 
mientras cu inversionnan 
priva den otro proyectonan 
di hotel lo continua y finalisa 
fin di 2024. 


Pa facilita proyeccion di e 
economia di Aruba, DEA- 
CI ta haci uzo di e modelo 
macro-economico MARU- 
BA. Maneho di e modelo 
MARUBA ta cay bao respon- 
sabilidad di DEACI. Pa yega 
na e proyeccionnan econom- 
ico, DEACI ta den dialogo 
continuo cu diferente instan- 
cianan y expertonan local, y 
a base di analisis di diferente 
desaroyo, ta produci proyec- 


cionnan economico. 


Ministerio 
di 
Asuntonan 
Economico, Comunicacion 
y Desaroyo Sostenibel con- 
huntamente cu DEACI lo 
sigui monitor desaroyo di 
economia di Aruba. “E Eco- 
nomic Outlook ta proyecta 
un crecemento economico 
y ta mustra e confiansa den 
Aruba su economia. Un eco- 
nomia chikito cu tin e poten- 
cial pa desaroya mas sector- 
nan economico cu lo contri- 
bui na un economia mas du- 
radero”, segun e mandatario. 


E publicacion completo ta 
disponibel riba e website 
www.deaci.aw. 


Segun minister di Energia: 
Exploracion di gas ta bay bira realidad 


Dialuna 
mainta 
du- 
rante 
un 
conferencia 
di prensa, minister di 
Energia,Glenbert Croes a 
anuncia cu diabierna ul- 
timo, Conseho di Minister 
unanimamente a aproba 
exploracion di gas den 
awanan teritorial di Aru- 
ba. 


Segun un comunicado di 
gobierno, Armstrong Oil & 
Gas Inc. di Merca ta esun cu 
despues di a haci su sondeo 


den Caribe, finalmente a 
acerca Aruba pasobra den 
nan estudio preliminar nan 
a mira e awanan teritorial di 
Aruba cu un potencial grandi. 
Despues di investigacionnan 
mas dirigi a logra identifica 
posibel posnan di gas den e 
lama di Aruba. 


Minister Croes a expresa cu 
e posibilidad di Aruba tin 
su propio yacimento di gas 
como fuente di energia ta un 
soño cu a nace den añanan 80 


y cu awor por bira realidad. 
Despues cu e exploracion 
di Repsol no tabatin exito, 
Aruba toch a keda mantene 
e speransa di tin su mesun 
gas. Contando cu Armstrong 
su trayectoria exitoso den ex- 
ploracion di gas cu casonan di 
exito manera esun di Alaska 
y Venezuela, e mandatario ta 
convenci cu e biaha aki si ta 
bayi logra e obhetivo. 


Tambe, Minister Glenbert 
Croes a probecha e rueda di 


prensa pa informa cu diaran- 
son di e siman aki, e compa- 
nia MPR hunto cu Utilities 
Aruba, lo duna un confer- 
encia di prensa pa informa 
e resultado di e evaluacion y 
investigacion cu nan a haci na 
ELMAR y e solucion cu mes- 
ter tuma pa drecha e prob- 
lema cu coriente. 


Consideracion ambiental 
Algo cu no a keda menciona 
den e comunicado di prensa 
ta e potencial impacto am- 
biental di exploracion di gas 
den awa teritorial. Den añan- 
an recien, por nota entre co- 
munidad local un interes cada 
bes mas grandi pa proteccion 
di medio ambiente y natura- 
lesa, cu ta impulsando cam- 
bio den e manera cu Aruba ta 
desaroya su teritorio. 


A pesar di e potencial benefi- 
cio economico cu por bin cu 
exploracion di gas – si haya 
gas na final, e riesgo den cual 
ta pone medio ambiente ta 
enorme. Segun WWF, “ex- 
traccion di depositonan di gas 
y azeta por resulta den daño 
duradero pa medio ambiente. 
Specificamente, exploracion 
y desaroyo di gas ta causa in- 
terupcion di rutanan migra- 
torio, degradacion di habi- 
tatnan animal importante, y 
derame di azeta – cu por ta 


devastador pa e animal y hu- 
manonan cu ta depende riba 
e ecosistemanan aki. 


Entre 
e 
consecuencianan 
negativo cu exploracion di 
gas por causa, WWF ta resalta 
contaminacion, zonido den 
lama, degradacion y destruc- 
cion di habitat, y interferen- 
cia cu formanan di bida di 
subsistencia. 
Operacionnan di gas ta libera 
tonnan 
di 
contaminante 
dañino den aire y ta basha 
kimico peligroso den lama, 
degradando e awa y are limpi 
riba cual bestia y hende ta 
depende pa sobrevivi. Bay- 
ena y otro animal marino ta 
usa zonido pa nabega, haya 
pareha y cuminda den e awa- 
nan hopi biaha scur di ocean. 
Zonido sismico, manera e air 
gun usa pa companianan di 
gas pa explora offshore, por 
laga e especienan aki sordo. 
Zonido excesivo den ocean 
for di boramento y explora- 
cion di gas por causa lesion, 
confusion y hasta morto di 
animalnan. 


Ademas, e caminda, tuberia 
y otro facilidadnan construi 
pa e companianan pa sostene 
infrastructura por degrada y 
destrui habitat importante y 
interferi cu movemento di 
animalnan migratorio. 

Amsterdam ta relaha liñanan di guia riba calidad di aire 


(NLTimes)—E municipio 
di Amsterdam a relaha su 
liñanan di guia riba cali- 
dad di aire, permitiendo 
e ciudad pa construi scol- 
nan, centronan di mucha 
y facilidadnan residen- 
cial pa hendenan grandi 
mas cerca di e highway. 
Emisionnan for di trafico 
motorisa a reduci signifi- 
cantemente den e ultimo 
añanan, permitiendo pa e 
relahacion di e reglanan, 
Parool ta reporta. 


Segun e medidanan pa e 
servicio municipal di salud 
(GGD), emisionnan for di 
trafico riba caminda na Am- 
sterdam a reduci pa aproxim- 
adamente mita compara cu 15 
aña pasa. Debi na e reduccion 
den emision, e ciudad a baha 


su liña di guia cu tabata bisa 
cu ningun scol, centronan 
di mucha of casnan di cuido 
pa hende grandi por ta situa 
dentro di 300 meter for di e 
highway. E distancia minimo 
for di careteranan druk tambe 
a ser corta den mita for di 50 
pa 25 meter. Segun GGD, e 
distancianan nobo ta ofrece e 
mesun proteccion cu prome. 
E mehoracion den calidad di 
aire ta principalmente debi 
na legislacion mas estricto pa 
trafico motorisa. E ciudad a 
implementa su prome zona 
ambiental pa truck na 2008, 
sigui pa zonanna prohibiendo 
van na 2017, y bus, taxi y mo- 
ped na 2018. 


Regulacionnan 
Europeo 
tambe a resulta den vehicu- 
lonan mas limpi, y maneho 


di vehiculo electronico a au- 
menta. GGD ta anticipa cu e 
desaroyonan aki lo continua, 
mehorando calidad di aire 
mas ainda. 


E Lung Fund ta critico di 
Amsterdam su decision pa 
relaha e liñanan di guia di 


calidad di aire. “E calidad di 
aire a mehora, pero nos no ta 
cumpli cu e balornan di salud 
recomenda pa e Organisacion 
Mundial di Salud (OMS),” 
segun director Károly Illy a 
conta Parool. “Dioxido ni- 
trogeno y emissionnan di 
materialnan di particulanan 


a resulta den daño di salud, 
hasta na nivelnan abao.” 


El a subraya cu 20 porciento 
di mucha cu asma a desaroya 
e malesa di pulmon aki debi 
na contaminacion di aire, in- 
cluyendo for di trafico di ca- 
minda. 


Hulanda: 
Politica preferencial di seguronan di salud 
ta coriendo medicinanan generico for di e 
mercado 


NLTimes)—Tur aña, com- 
panianan farmaceutico ta 
kita centenares di medic- 
ina barata y esencial for 
di e mercado Hulandes. 
Nan ta hay’e sin sentido 
pa mantene cu e costonan 
di e autorisacion di mar- 
keting anual mientras cu 
politicanan 
preferencial 
di seguronan ta preveni 
nan bende nan medicina. 
E retiro di centenares di 
medicina pa aña ta haci’e 
mas dificil ainda pa re- 
solve e deficit den medici- 
na, NOS ta reporta. 


E cantidad di medicina dis- 
ponible na Hulanda a cay 
pa mita desde 2015, segun 
Bogin, e asociacion di com- 
ercio di fabricantenan cu ta 
haci medicina barata. “No ta 
cu e companianan farmaceu- 
tico aki necesariamente kier 
sali for di Hulanda,” segun 
presidente di Bogin, Jean 
Hermans, a conta e locutor. 
“Pero presencia riba e merca- 
do Hulandes ta birando mas 
un riesgo economico.” 


Politica preferencial di se- 
guronan di salud, den cual 
nan ta contrata fabricantenan 
cu ta ofrece e pildonan mas 
barata y ta solamente duna 
reembolso na esnan cu ta 
sigura, ta un factor impor- 
tante, Hermans a bisa. “Y 
si bo ta contrata, bo no por 
bende nada pa al menos dos 


aña. Sin e siguransa cu bo lo 
ser contrata despues, e no ta 
bale la pena pa keda den Hu- 
landa.” 


Seguronan ta nenga cu nan 
politica preferencial ta stim- 
ula e deficitnan di medicina, 
puntando dede riba otro 
causa manera e deficit global 
di materialnan prima y prob- 
lemanan di transportacion. 
“Den mayoria caso, e politica 
di preferencia ta contribui na 
e prevencion di deficit,” un 
vocero pa Health Insurers 
Netherlands a conta NOS. 
Fabricantenan 
contrata 
ta 
ricibi e beneficio di seguridad 
di mercado, cual na su turno 
lo mester fortalece e segu- 
ridad di suministracion, el a 
bisa. 


Pero segun NOS, un estu- 
dio no publica pa Erasmus 
Universiteit na Rotterdam 
ta conta un storia diferente. 
“E fabricantenan contrata 
en berdad di seguridad di 
mercado, pero e otronan no 
contrata no,” segun inves- 
tigador principal y profesor 
asociado, profesor Harwin de 
Vries, a conta e locutor. “Esey 
ta nifica cu e efectonan nega- 
tivo di e politica di prefer- 
encial ta probablemente mas 
fuerte compara cu esunnan 
positivo.” 


Investigadornan di Erasmus 
Universiteit a conclui cu def- 


icitnan di medicina a aumen- 
ta pa 1.8 porciento dentro di 
tres luna despues di contrata- 
mento preferencial pa segu- 
ronan. “P’esey nos por bisa 
cu siguransa cu tin un con- 
exion casual entre e politica 
di preferencia y e deficitnan,” 
de Vries a bisa. “Nos tin esaki 
for di data bayendo back pa 
2020. E tempo ey, e politica 
aki no tabata cubri henter e 
mercado. Tambe tabatin gru- 
po di medicinanan cu tabata 
ser reembolsa sin e politica di 
preferencia.” 
De Vried y su investigador- 
nan ta sospecha cu fabri- 
cantenan contrata ainda ta 
recortando riba produccion, 
logisticonan, y costonan di 
inventario debi na e prijsnan 
abao acorda cu e seguronan. 
Problemanan di entrega y 
deficitnan frecuentemente ta 
e resultado. Y pasobra fabri- 
cantenan no contrata ta reti- 
rando for di e mercado, nan 
no por bula aden cu nan me- 
dicina pa resolve un deficit. 

Prome Minister ta resumi e prome dia di e conferencia di SIDS na Antigua 
and Barbuda 
Ta hunto cu paisnan similar nos lo por enfrenta retonan cu ta spera nos y na caminda tambe 
nos por yega na miho palabracionnan cu Hulanda 


Desde Dialuna 27 di mei 
a cuminsa e 4th Inter- 
national Conference on 
Small Island Developing 
States SIDS. E conferen- 
cia aki ta wordo organisa 
pa Nacionnan Uni y ta 
tuma luga un biaha cada 
10 aña. Prome Minister 
Evelyn 
Wever-Croes 
ta 
na Antigua & Barbuda pa 
atende e conferencia aki 
cu ta hopi importante pa 
paisnan chikito manera 
Aruba. 


Ayera a tuma luga e apertura 
di e conferencia y esaki tawata 
uno impresionante unda por 
wak e compromiso di Na- 
cionnan Uni pa cu e islanan. 
Durante e dianan venidero 
ta bay tin diferente reunion, 
encuentro y conferencianan 
y asina durante esakinan con- 
cretisa e ayudo pa e paisnan 
chikito. 


Enfoke di e conferencia 
E conferencia ta enfoca riba 
e vulnerabilidadnan y e reto- 
nan cu paisnan chikito ta en- 
frenta den e mundo global. E 
paisnan aki ta enfrenta e me- 
sun retonan manera e guera 
na Ukraine, e conflicto entre 
Israel y Palestina, e efectonan 
di e pandemia di covid y e 
cambio climatico. 


E efectonan riba un pais 
chikito ta hopi mas grandi cu 
riba paisnan grandi y p’esey 
ta importante den cuadro 
di Nacionnan Uni, no sola- 
mente pa reuni cu tur pais, 
pero tambe ta importante 
pa intercambia cu otro pais- 
nan similar na Aruba con pa 
atende cu e retonan y presen- 
ta solucionnan. 


Reunion plenaria 
Durante e reunion plenar- 
ia ayera Aruba a presenta e 
Statement di Reino cu ta algo 
hopi grandi ya cu den esey ta 


wordo fiha e vision di Aruba 
y ta mustra kico tur ta haci- 
endo. 


Prome Minister a papia aki- 
nan den nomber di Aruba, 
pero tambe den nomber di 
Corsou y Sint Maarten. 


Reunion cu Secretario Gen- 
eral di UN 
Riba e dia di ayera tambe 
Prome Minister a reuni cu 
Secretario General di Na- 
cionnan Uni, señor Antonio 
Guterrez, unda el a trece su 
puntonan dilanti y a pidi se- 
ñor Guterrez pa e sigui haci 
su esfuersonan pa convence 
paisnan grandi, pa por ehem- 
pel e debe grandi di covid cu 
Aruba tin cu Hulanda, no 
keda asina. 


Paisnan chikito manera Aru- 
ba mester por haya dispen- 
sacion di debe pa por sobre- 
vivi y inverti entre otro den 
e cambio climatico cu ta un 
echo importante cu tin pa 
atende cu ne. 


E tema aki di dispensacion di 
debe ta uno cu e mandatario 
di Aruba a bin ta trece dilanti 
desde aña 2020 di e pandemia 
y sinembargo Hulanda ta re- 
chasa esaki categoricamente, 
y pa e motibo aki ta bolbe 
trece e tema dilanti na Na- 
cionnan Uni. 


Conferencia 
UNESCO 
Ciencia di Oceano 
Prome Minister tambe a 
atende un conferencia di 
UNESCO (United Nations 
Educational, Scientific and 
Cultural Organization) riba 
e tema di Ciencia di Oceano 
unda a pone enfasis riba e im- 
portancia di tin e conocimen- 
to y data di esaki y asina por 
adresa e retonan na e miho 
manera posibel. 


Varios otro reunion 
Durante e dialuna aki tawatin 
varios otro encuentro unda 
Prome Minister a hiba pal- 
abra y semper a sigui pone 
enfasis riba e importancia pa 
un pais chikito haya com- 
promiso di paisnan grandi 
pasobra e polucion cu tin na 
mundo tanto den sushedad 
como e emision di carbono 
di uzo di Fuel Oil, apesar cu 
Aruba ta un pais chikito riba 
mapa, e efecto riba e isla ta 
grandi. 


Continuacion di e Conferen- 
cia Diamars 28 mei 
E conferencia ta continua 
Diamars, unda lo sigui reuni 
riba e aspectonan financiero 
y posibilidadnan pa Aruba. 
Prome Minister ta remarca 
cu Hulanda ta dispuesto pa 
pone hopi placa disponibel pa 
yuda henter mundo y awor 
cu Aruba tin un acuerdo riba 
mesa cu Hulanda ta bira tem- 
po cu Aruba por logra yega 
na e fondonan ey cu si ta dis- 
ponibel pa otronan. 


Esey ta un di e metanan prin- 
cipal di tur e esfuersonan cu 
e mandatario, den nomber di 
Aruba, ta haciendo na e con- 
ferencia aki. 


“Aruba ta haciendo un bon 
papel, tin hopi respet pa e 
forma cu nos a atende cu e 
pandemia y con nos ta atende 
cu crisisnan, pero princi- 
palmente tin aprecio pa e 
forma constructivo cu nos 
ta comparti nos exitonan aki 
cu otronan, y esey ta yuda 
nos cera mas amistad cu otro 
paisnan. 


Ta hunto cu paisnan similar 
nos lo por enfrenta retonan 
cu ta spera nos, y na caminda 
tambe nos por yega na miho 
palabracionnan cu Hulanda 
awor cu nos a yega na un 
acuerdo caba cu nan”, Prome 
Minister a menciona. 


truck, un Ford Raptor, a ser 
haya cu su restonan den dje. 


Despues di investigacion ex- 
tenso den colaboracion cu 
autoridadnan di Corsou, po- 
lis a aresta un muhe di 26 aña 
na Rotterdam. E ta sospecha 
di ta involucra den Venema 


su morto. E investigacion ta 
andando actualmente y no a 
descarta cu mas aresto lo cay. 


Polis ya caba a pidi atencion 
di publico pa e caso aki via 
programanan manera Team 
West y Opsporing Verzocht, 
ademas di via rednan social. 


Peter R. de Vries Foundation 
tambe a contribui na e pub- 
licidad y a ofrece un com- 
pensacion di 100,000 euro. 
E esfuersonan aki a yega na 
varios tip cu a avansa e inves- 
tigacion. 


Mike Venema su mayornan 
a biba den incertidumbre pa 
añanan tocante kico a pasa cu 
nan yiu. 


Lamentablemente, su mayor- 
na a fayece aña pasa sin ricibi 
e contestanan cu nan tabata 
kier desesperadamente. Ven- 
ema, naci y cria na Heem- 
skerk, a muda na Corsou den 
aña 2009. El a traha como 
plomero y a yuda DJnan na 
eventonan. Tambe e tabata 
maneha 
apartamentonan, 
cuidando di nan manten- 
emento. 

Corsou: 
Crèchenan subsidia no por cubri nan gastonan 


(CuraçaoChronicle) - E 
8 crèchenan subsidia na 
Corsou ta batiendo alar- 
ma. Nan no por cubri nan 
gasto mas y ta den peliger 
di cera nan portanan. E 
crèchenan aki tin tempo 
ta ricibi e mesun subsidio 
pa mucha for di Ministe- 
rio di Educacion, Ciencia, 
Cultura y deporte pa casi 
un decada largo. E canti- 
dad aki, conoci como ‘sub- 
ject subsidy’, no ta sufici- 
ente pa cubri e gastonan 
cu ta aumentando. 


E crèchenan subsidia, in- 
cluyendo Krèsh Dede Pikiña 
na Seru Fortuna y Krèsh mi 
Kasita EBG na Suffisant, ta 
ricibi un subsidio mensual 
di 450 florin pa mucha. E 


cantidad aki tin casi 10 aña 
sin cambia, mientras cu e 
costo di bida ta aumentando 
y minimum loon a aumenta 
anualmente. Varios mayor 
por contribui cu un cantidad 
chikito so pa motibo cu hopi 
biaha nan ta studiante, no 
tin trabao of nan mes ta gana 
minimum loon. 


Recientemente, 
tur 
e 
crèchenan a calcula nan gas- 
tonan actual basa riba e gobi- 
erno su rekisito pa mantene 
nan licencia. A keda revela 
cu cada crèche mester por lo 
menos 650 florin pa mucha 
pa por cubri e gastonan men- 
sual. E subsidio actual ta bao 
di e cantidad aki. 


E situacion financiero di e 


crèchenan aki ta alarmante. 
Nan no por cumpli cu nan 
obligacionnan cu e emplead- 
onan, manera provee uniform 
y compensacion di vakantie. 
Tambe nan no por paga im- 
puesto, cual por resulta den 
confiscacion di e propiedad 
personal di e miembronan di 
e directiva. 


E crèchenan a skirbi varios 
carta y a haci peticion pa tin 
un reunion cu e Minister 
van Heydoorn pa atende nan 
problemanan y hunto busca 
un solucion. Den un carta di 
dia 13 di maart, e minister su 
oficina a indica cu SOAB lo 
haci un “estudio tocante efi- 
ciencia” pa provee conseho. 
Sinembargo, ningun di e 
crèchenan a tende nada for di 


SOAB te cu awo. 


E situacion ta asina critico cu 
un di e 8 crèche ta den cera su 


portanan. Esaki lo ta un golpi 
significante na e mayornan di 
ingreso abao cu ta depende 
riba cuido subsidia. 


Muhe deteni en conexion cu curpa haya na Corsou 


(CuraçaoChronicle) - Po- 
lis di Rotterdam a detene 
un muhe di 26 aña dia- 
mars en conexion cu e 
fayecimento misterioso di 
Mike Venema. Su curpa a 
ser haya dia 5 di juli den 
2019, den un truck cu a ser 
haya bao awa alrededor di 
Corsou. 


Mike Venema, un plomero 
y tecnico di DJ di 533 aña a 
disparce dia 12 di september 
na aña 2018. Prome cu el a 
disparce, e tabata biba na un 


apartamento na Anasaweg 
pero tambe a pasa un tempo 
na e resort Jan Sofat. Su curpa 
a ser haya eventualmente pa 
un buceador na Shut, un lo- 
calidad na e costa di Corsou. 
Polis ta sospecha cu Venema 
tabata e victima di un crimen. 


Shut, e escena di e crimen, ta 
conoci como un area isola y 
propiedad di aeropuerto y ta- 
batin un tempo cera. “E ta un 
luga unda hende ta haci ac- 
tonan sin ser mira,” vocero di 
polis a comenta. Venema su 


UOJZ y Ministerio di 
Husticia tin meta di 
atende atraso den caso di 
mantencion 


(CuraçaoChronicle) - A 
yega 
acuerdonan 
con- 
creto tocante e atraso den 
casonan di mantencion. 
Esaki ta loke e Minister 
di Husticia Shalten Hato 
(MFK) a informa riba su 
facebook. 


E acuerdonan a ser haci du- 
rante un reunion cu e or- 
ganisacion encarga cu imple- 
mentacion di cuido hudicial 
UOJZ. Varios partido a par- 
ticipa den e reunion, incluy- 
endo abogadonan represent- 
ante y Corte di Husticia. 
Tambe presente tabata amb- 
tenaarnan di Ministerio di 
Husticia. E meta di e reunion 
ta pa atende e atraso den caso- 
nan di mantencion cu UOJZ 
ta trata, anteriormente conoci 


como Guardianship Council. 


UOJZ y e Ministerio di 
Husticia no a specifica e pa- 
sonan cu ta ser tuma, pero 
nan a menciona cu e indi- 
viduonan 
cu 
peticionnan 
pendiente na UOJZ mester 
warda pacientemente pa nan 
resolucion. “Nos ta trahando 
duro pa sigura cu tur peticion 
ta procesa rapidamente y efi- 
cientemente,” e Minister a 
comenta. 

Colombia: Gobierno di Petro ta nenga di ta “destruyendo” sistema di 
salud 


(DW) – Diamars ultimo, 
Gobierno 
di 
Colombia 
a 
afirma 
cu 
no 
ta 
“destruyendo e sistema 
di salud” despues di e 
peticion di e compania 
di seguro Sura di sali for 
di e Sistema di Seguridad 
Social, na loke a agrega 
cu e crisis di e compania 
ta 
debi 
na 
“fayonan 
structural di e sistema.” 


E 
compania 
di 
seguro 
Colombiano 
a 
pidi 
un 
autorisacion pa sali di manera 
progresivo di Sistema di 
Seguridad Social, di e cual 
ta un di e principal operador 
como Entidad Prestado di 
Salud 
(EPS), 
memey 
di 
controversia pa e crisis y 
reforma di e sector. 


“No ta berdad cu Gobierno 
nacional ta destruyendo e 


sistema di salud. E crisis di 
entidadnan prestado di salud 
ta e resultado di problemanan 
structural y sistemico cu a 
acumula den transcurso di 
añanan, y no na situacionnan 
reciente,” 
Presidencia 
di 
Gustavo Petro a indica den 
un comunicado. 


EPS ta companianan cu ta 
intermediario entre Estado y 
ciudadanonan pa prestacion 
di servicionan di salud, pa lo 
cual nan ta ricibi transferencia 
di fondo publico. E mesun 
diamars Sura a anuncia e 
decision di e compania, cu tin 
cerca di cinco miyon afiliado. 


“Nos 
kier 
comunica 
e 
decision di mas dificil cu 
nos mester a tuma como 
compania: awe nos ta radica na 
Superintendencia Nacional 
di Salud e solicitud di 


autorisacion pa retiro di EPS 
di Sura di sistema general di 
Seguridad Social di Salud na 
Colombia,” e presidente di e 
grupo “Suramericana,” Juana 
Francisca Llano a manifesta. 


Pa 
esaki, 
Ehecutivo 
a 
insisti cu “no ta berdad cu 
Gobierno no a garantisa e 
giro di recursonan na EPS 
Sura ni na ni un otro EPS. 
Gobierno nacional a sigura 
cada obligacion financiero di 
EPS. Entre 1 di januari te cu 
30 di april ultimo, Sura a haya 
mas di 3.5 biyon peso (Casi 
910 miyon dollar). 


Den comunicado, Ehecutivo 
Colombiano tambe tabata 


kier duna un mensahe di 
trankilidad na personanan 
afilia na EPS Sura, sigurando 
cu –mientras ta permanece 
e 
proceso 
administrativo 
di retiro- “Tur pashent ta 
bay sigui ricibi e mesun 
servicionan 
den 
mesun 
institucionnan na unda nan a 
recibie te cu awor.” 


E solicitud di Sura “ta rekeri 
un estudio previo,” segun 
Presidencia 
Colombiano 
a agrega y un analisis di 
viabilidad pa determina si por 
ser aproba of no. Pa Gobierno, 
“e situacion di EPS Sura, 
igual cu otro entidadnan 
cu mester a suspende nan 
operacionnan, ta demostra 


e urgencia di establece un 
sistema nobo di atencion den 
salud na Colombia.” 


For di comienso di 2024, 
Superintendencia Nacional 
di Salud a interveni varios 
EPS, entre nan, Sanitas, cu 
tin 5.8 miyon persona afilia 
y Nueva EPS, e empresa 
mayor di e sector di e pais, cu 
tin 10.9 miyon afiliado. 
Ademas, 
caha 
di 
compensacion 
familiar 
Compensar, 
cu 
mas 
di 
2 miyon usuario, a pidi 
na 
Superintendencia 
e 
aprobacion 
pa 
retira 
di 
manera 
“boluntario” 
di 
Sistema di Seguridad Social 
di programa di EPS. 


El Salvador: Ta denuncia vulneracion na libre expresion 


(DW) – Un grupo di or- 
ganisacionnan 
no 
gu- 
bernamental 
a 
registra 
por lo menos 31 caso di 
vulneracion na diferente 
derechonan humano –e 
mayoria di nan na libre 
expresion- na El Salvador 
entre januari y april 2024, 
di acuerdo cu datonan 
presenta diamars ultimo y 
comparti pa Fundacion di 
Estudionan pa Aplicacion 
di Derecho (FESPAD). 


E casonan a ser registra den 
un plataforma di monitoreo 
di espacio civico lidera pa 
FESPAD, cu e cual ta busca 
monitoria, sitematisa y de- 
nuncia e condicionnan cu ta 
afecta derechonan humano 
y e normanan cu ta limita e 
labor di NGO’s na e pais cen- 
tro Americano, segun e enti- 
dad a señala. 


Estadisticonan ta indica cu 
61.3% di e casonan registra ta 


coresponde na vulneracion di 
libra expresion, 22.6% na lib- 
ertad di asociacion y 16.1% na 
derecho di reunion pacifico. 


Pa loke ta trata e personanan 
afecta, segun e organisacion 
ta señala, esnan cu ta eherce 


periodismo ta representa e 
mayor number di casonan cu 
58.1% despues ta sigui organ- 
isacionnan di sociedad civil 
cu 12.4%, representantenan 
sindical 9.7%, integrantenan 
di partidonan politico 9.7%, 
personanan defensor di dere- 


chonan 6.5% y manifestant- 
enan 3.2%. 


Funcionarionan publico ta 
figura como e agresornan 
mayor cu 51.6% y despues ta 
sigui agentenan di Polis Na- 
cional cu 29%. 


Organisacionnan cu ta haci 
impulso di e plataforma ta 
señala cu den ultimo añan- 
an a identifica “bareranan” 
den ehercicio pleno di dere- 
chonan “den espacio fisico” 
asina como e “disminucion 
di espacionan di dialogo, ob- 
struccion di labor periodisti- 
co, criminalisacion di organi- 
sacionnan di sociedad civil y 
defensornan di derechonan, 
ademas 
di 
obtaculisacion 
pa legalisacion di organisa- 
cionnan no gubernamental.” 
Pa loke nan a pidi Estado pa 
tuma medidanan pa stop e vi- 
olacionnan na derechonan y 
garantisa e respet na libertad 
fundamental di e poblacion 
Salvadoreño. 


Den iniciativa aki di FESPAD 
ta acompaña e Servicio Social 
Pasionista (SSPAS) y Aso- 
ciacion di Periodistanan di El 
Salvador. 

Kenya lo capacita dos mil agente policial di Haiti, mientras despliegue 
di e mision ta enfrenta retraso 


(DiarioLibre) – Autori- 
dadnan di Haiti y Kenya a 
acorda cu e pais Africano 
lo capacita den nan teri- 
torio alrededor di dos mil 
agente policial Haitiano, 
cu lo regresa pa e nacion 
Caribense den luna di 
juni, fecha cu lo coincidi 
cu despliegue di e mision 
di apoyo multinacional 
aplasa pa mas o menos 
tres siman mas. 


E ahuste nobo den e plan pa 
desplega agentenan di polis 
di Kenya pa Haiti a wordo 
informa diadomingo ultimo 
durante un reunion entre e 
ekipo avansa di e Polis di Ke- 
nya, forma pa oficialnan halto 
di seguridad, y e Conseho 
Presidencial di Transicion di 
Haiti, segun e corant di Ke- 
nya, Kenyans, a informa. 


E medio a indica cu e polis- 
nan Haitiano ta bay ricibi nan 
training na Kenya den un 
curso intensivo di aplicacion 
di ley y combate prome cu 
nan regresa nan pais den luna 
di juni, esaki sin specifica e 


fecha cu nan lo ta yegando e 
teritorio Kenyano. 


Segun e publicacion, e re- 
greso di e agentenan Haitiano 
ta bay tuma luga casi na me- 
sun momento cu e desplieg- 
ue di e prome 200 oficialnan 
di polis di e mil cu Kenya a 
priminti pa yuda Haiti cu ta 
sumergi pa e violencia. 


E yegada di e agentenan di 
Kenya no tabata liber di ob- 
staculo desde cu e Conseho 
di Seguridad di ONU a emiti 
e resolucion cu a aproba e 
mision y tabata duna aproba- 
cion na e nacion Africano pa 
lidera esaki den luna di octo- 
ber ultimo. 


Despues di supera e cuestio- 
namento ariba e legalidad di e 
mision na Kenya cu un trat- 
ado firma den luna di febru- 
ari ultimo entre e presidente 
di e pais, William Ruto y e 
ex prome minister Haitiano, 
Ariel Henry, y e ausencia di 
un autoridad Haitiano cu lo 
ricibi e mision despues di e 
renuncia di Henry, aworaki 


e despliegue a wordo aplasa 
cu tres siman mas pa prob- 
lemanan logistico, manera e 
no terminacion di e base na 
unda e agentenan lo yega na 
Port-au-Prince. 


Tabatin speculacion cu e des- 
pliegue lo mester a sucede 
dia 23 di mei pa coincidi cu 


e bishita oficial di Ruto pa 
Merca, e prome cu un man- 
datario Africano ta realisa den 
mas di un decada, of pa mas 
tarda prome cu e luna aki 
termina, manera e Conseho 
di Seguridad di Transicion di 
Haiti a señala. 


Kenya ta bay lidera un forsa 


multinacional cu ta bay en- 
frenta e gruponan arma na 
Haiti y ta bay supervisa elec- 
cionnan liber y husto. Otro 
paisnan cu a mustra nan bo- 
luntad di uni na e mision aki 
ta Chile, Jamaica, Granada, 
Paraguay, Burundi, Chad, 
Nigeria y Mauricio. 


Republica Dominicana: Diputado condena na cinco aña di prison pa 
labamento di activo 


(DiarioLibre) – Segunda 
Sala di e Corte Supremo di 
Husticia, actuando como 
hurisdiccion privilegia, a 
condena diputado Rosa 
Amalia Pilarte Lopez cu 
cinco aña di prison door 
di hay’e culpabel di delito 
di labamento di activo 
den perhuicio di Estado 
Dominicano. 


E legislador di La Vega pa 
Partido 
Revolucionario 
Moderno 
(PRM) 
tambe 
mester 
paga 
200 
salario 
minimo 
y 
e 
costonan 
hudicial. E ta bay cumpli 
su condena na e Centro di 
Coreccion y Rehabilitacion 
Rafey Mujeres, ubica na 
Santiago. 


E tribunal ta componi pa 
huesnan 
Francisco 
Jerez 
Mena (presidente), Nancy 
Salcedo Fernandez, Francisco 
Ortega 
Polanco, 
Maria 
Garabito y Fran Soto. 


A 
dispone 
ademas 
e 
confiscacion di 13 bienes 
inmuebles na La Vega y 
Jarabacoa. 


Hues 
Nancy 
Salcedo, 


cu a lesa un extracto di e 
sentencia, a bisa cu Segunda 
Sala 
a 
otorga 
balor 
na 
diferente elemento di cargo, 
entre cualnan el a resalta uno 
cu a resulta predominante 
pa e decision, cual tabata e 
rapport di analisis financiero 
di e acusado y e respectivo 
apoyonan. 


“For di e calculacion realisa y 
e evaluacion di e pruebanan 
someti, e Segunda Sala aki a 
logra extrae un cantidad di 


indicadornan, specialmente 
relaciona cu e relacionnan 
comercial di e ambiente 
familiar di e acusado, su 
comportamento 
financiero 
y e origen di e balornan cu a 
wordo mobilisa a traves di su 
productonan bancario, y sin 
duda. 


E indicadornan aki no ta 
limita na e contraste entre e 
ingresonan di e acusado y e 
sumanan cu a wordo mobilisa 
pa e mes, ya cu e Sala Penal 


aki a extrae e pruebanan cu e 
comportamento financiero di 
Rosa Amalia Pilarte Lopez y 
su relacionadonan ta coincidi 
cu e modus operandi di e 
organisacionnan 
criminal 
cu ta dedica na e tipo di 
infraccion aki,” e hues a 
expone. 


“Pa e Corte Supremo aki, e 
indicadornan 
debidamente 
prueba 
pa 
e 
Ministerio 
Publico 
di 
Republica 
Dominicana ta permiti pa 


yega na e unico conclusion 
logico cu ta conta den e 
acusacion, esaki ta cu e 
acusado a adkiri productonan 
bancario y a usa nan pa pone 
balornan miyonario den e 
sistema financiero nacional, 
sabiendo di nan origen ilicito, 
comunmente 
mediante 
transaccionnan 
cash,” 
e 
veredicto ta sostene. 


Pilarte Lopez a wordo husga pa 
e Corte Supremo di Husticia 
debi na su inmunidad como 
parlamentario, cual ta extende 
te na augustus, ora cu su 
periodo como congresista ta 
termina. 


Durante e huicio contra 
e 
diputado 
Pilarte, 
e 
representantenan 
di 
Ministerio Publico a rectifica 
e elementonan di prueba y 
a sigura cu el a declara un 
patrimonio falso dilanti e 
Supervision di Banconan. 


E fisclanan a splica cu Pilarte 
a notifica un patrimonio di 
15.900.000 pesos, un cifra cu 
segun nan, no ta coresponde 
cu e realidad di su bienes. 

Rapper Sean Kingston ta acepta bolbe Florida 


(AP) - Rapper y cantante 
Sean Kingston riba dia- 
mars a nenga su derecho 
di bay contra di su ex- 
tradicion den un corta di 
California y a acepta ser 
entrega na e autoridadnan 
na Florida, unda su per- 
sona y su mama ta acusa 
cu comete mas di 1 miyon 
dollar di fraude. 


Kingston, di 34 aña, no a pre- 
senta publicamente na corte 
pero a firma e documenton- 
an unda el a acepta cu e no 
lo haci uso di e audiencianan 
pa extradicion, representan- 
tenan di San Bernardino su 
cortenan a conta The Associ- 
ated Press. 


El a permanece den prizon 


di California diamars atardi, 
sinembargo oficialnan lo co- 
ordina cu Broward County 
Sheriff’s Office pa regresa su 
persona na Florida, e vocero 
Mara Rodriguez a bisa den 
un email. 


Kingston a ser aresta dia- 
huebs na Fort Irwin, un base 
di training di ehercito na Cal- 
ifornia su Desierto Mojave 
unda e tabata dunando un 
concierto. Su mama, ken tin 
61 aña di edad, Janice Turner 
a ser aresta riba e mesun dia 
ora cu un ekipo di SWAT a 
haci un inval na Kingston su 
mansion na Florida. 


Kingston y Turner a ser 
acusa cu conduci un skema 


organisa pa comete fraude, 
robo, robo di identidad y 
crimennan relaciona, segun 
ordennan di aresto publica 
pa Broward County Sher- 
iff’s Office. E ordo ta acusa 
cu nan a horta placa, joya, un 
Cadillac Escalade y muebles. 
Robert Rosenblatt, un aboga- 


do pa Kingston y su mama, a 
bisa diabierna cu nan tabatin 
plan di acepta e extradicion 
pa motibo cu nan tabata an- 
ticipa atende e acusacionnan 
den nan contra na corte di 
Florida y “tin confiansa cu 
nan lo mira exito.” 


Email cu a manda na Rosen- 
blatt pa mas comentario dia- 
mars no a ser contesta. 


E ordonan den e caso ta bisa 
cu for di october te maart nan 
a horta 500,000 dollar den 
joya, mas di 200,000 for di 
Bank of America, 160,000 for 
di e dealer di Escalade, mas di 
100,000 dollar for di First Re- 
public Bank, 86,000 dollar for 
di e creador di camanan per- 
sonalisa. No a duna mas de- 
taye tocante e acusacionnan. 


Centro di Bario Tanki Leendert den olvido 


Den pasado Centro di 
Bario Tanki Leendert ta- 
bata funciona como un 
centro caminda diferente 
actividad-, fiesta- y even- 
tonan por a tuma luga. Un 
centro di bario cu tabata 
conoce bida y ambiente, 
pero lastimamente esaki a 
pasa pa olvido y ta den un 
estado di deterioro com- 
pletamente lamentabel. 


E centro di bario su infra- 
structura ta asina malo cu 
aworaki ningun evento por 
tuma luga eyden pa motibo 
di seguridad di e hendenan. 
Den fin di siman tabatin un 
actividad cultural plania pa 
tuma luga na e centro aki, 
pero despues di mira e es- 
tado di deterioro di e centro 
a tuma e decision pa cancela 
esaki pa motibo cu e no por 
ricibi hende den un edificio 


asina. 
Ta un lastima pa mira con un 
centro di bario cu antes ta- 
bata conoce bida, tabata cas 
di festivalnan di dande infan- 
til, fesitval di himno y ban- 
dera infantil y tabata hogar 


pa diferente otro actividad pa 
diferente grupo, fundacion of 
organisacion di e isla, ta com- 
pletamente lubida y sin nin- 
gun señal di un restauracion 
por lo pronto. 


Wowo Critico: Lago Heights 
Park merece di un facelift 
urgente 


Ayera atardi por tuma 
nota di un publicacion di 
DOW caminda a mustra 
con un parti di e cura di 
Lago Heights Park a cay 
unda nan a activa nan 
ekipo pa asina bay drecha 
esaki. Aunke e trabounan 
ainda no ta cla manera 
nan a informa, no ta un 
secreto cu full e parke ta 
merece un facelift ya cu 
ta un luga unda cu fami- 
anan di comunidad di San 
Nicolas por pasa tempo 


den aire liber. 


Tambe por mira den e luga 
un stage chikito unda su dak 
a cay y e vloer no ta mustra 
den bon condicion ademas 
di tur e malesa cu tin rond di 
e parke mes. Spera cu auto- 
ridadnan concerni por tuma 
esaki den consideracion lo 
mas pronto posibel. 


Potret cortesia di DOW su 
Facebook page. 

Aruba Bank ta duna apoyo na educacion 
cu iPads pa Imelda Kleuterschool 


Aruba Bank ta anuncia su ulitimo ini- 
ciativa pa yuda educacion den comu- 
nidad local. Como parti di su compro- 
miso continuo cu institucionnan edu- 
cativo, Aruba Bank a haci donacion 
di iPads na Imelda Kleuterschool, pa 
asina duna studiante acceso na tecno- 
logia moderno pa mehora nan experi- 
encia di scol. 


E introduccion di iPads den e curriculum 
di e scol ta duna studiante oportunidad pa 
uza aplicacion educativo interactivo y re- 
curso digital, empoderando nan pa explora, 
crea, y siña den manera nobo. 


Aruba Bank ta entusiasma di por a colabora 
cu Imelda Kleuterschool den nan mision 
pa duna educacion digitalisa na su studian- 
tenan. Aruba Bank ta kere den e poder di 
tecnologia pa transforma educacion y di e 
manera aki ta ekipa Imelda Kleuterschool 
cu iPads. 


KWF Aruba a cera su colecta anual 2024 


Diasabra ultimo a tuma 
luga e di ultimo dia di e 
colecta anual 2024 di Kon- 
ingin Wilhelmina Fonds 
Aruba. Diferente bolun- 
tario a subi caya pa asina 
colecta pa e fundacion y 
alabes diferente grupo di 
bikers a join cu e Ride for 
the Fighters. 


Danki na e boluntarionan y 
sponsors cu a haci e colecta 
aki un biaha mas posibel, 
Koningin Wilhelmina Fonds 
Aruba a logra colecta e suma 
di AWG 34mil florin. E suma 
aki lo yuda cu e gastonan 
anual cu ta core den 240mil 
florin. 


Sin nos boluntarionan y 
sponsors esaki lo no tabata po- 
sibel. Koningin Wilhelmina 
Fonds Aruba ta gradici tur e 
bikers di e Ride for the Fight- 
ers, tur e organisacionnan y 
personanan individual cu a 


acudi boluntariamente, esta 
Cuerpo Policial di Aruba, 
VMU, 
COMPRA,Subway, 
Domino’s pizza, Balashi, Do 
it Center, Rapid e-Logistics, 
Island Finance. Y sigur tambe 
prensa di Aruba cu a yuda 
nos reach mas tanto hende 
posibel. 


Pa esnan cu kier duna un 
aporte Na Koningin Wil- 
helminafonds Aruba por haci 
esaki via CMB 60078005, 
Arubabank 
2611450190, 
Banco di Caribe 80710901 y 
Pay.aw. 


Orange Economy: 
Di vision pa accion pa stimula 
e industria creativo na Aruba 


E industria creativo tam- 
be conoce diferente reto 
ora ta papia di eherce 
actividad creativo com- 
ercialmente. 
Tambe 
ta 
reconoce cu tin oportuni- 
dadnan existente na Aru- 
ba. Esaki tabata puntonan 
cardinal cual a dialoga 
riba dje durante e ‘Orange 
Economy 
Symposium’. 
Minister Geoffrey Wever 
conhuntamente 
cu 
un 
panel diversifica di stake- 
holders y artistanan local 
a discuti riba e tema di e 
potencial y necesidadnan 
di e industria creativo. 


Economia Oraño ta encera 
cu e industria creativo ta ser 
considera como un pilar eco- 
nomico. Pa logra esaki mester 
empodera empresarionan pa 
eherce nan creatividad como 
actividad comercial. Dife- 
rente stakeholders a comparti 
nan experiencia y duna feed- 
back di e retonan personal 
como personanan activo den 
e industria creativo, sea den 
arte, musica, baile, diseño, 
of mas. For di e feedback aki 
minister Wever a menciona 
cu e Ministerio di Asuntonan 
Economico lo crea un Plan di 
Accion pa Industria Creativo 
pa por ser implementa. 


Financiamento ta un reto pa 
industria creativo 
Un punto cu a capta aten- 
cion ta e Financiamento pa 


entrepreneurs creativo. Esaki 
Minister Geoffrey Wever a 
splica con similarmente a im- 
plementa e Agri Fund pa fi- 
nanciamento di proyectonan 
agricola, cual anteriormente 
tambe tabata imposibel - cu 
esaki por ta un modelo cu lo 
por ser replica pa e industria 
creativo. 


San Nicolas como epicentro 
creativo regional. 
Minister Wever a indica di 
tin intencion pa logra cla- 
sifica San Nicolas como un 
UNESCO Creative City— 
caminda ta pone industria 
creativo na e centro di su plan 
di desaroyo. Esey ta bay tuma 
esfuerso conhunto, pa cual e 
Symposium tabata un paso 
chikito pero importante. 


Minister Geoffrey Wever ta 
contento pa e oportunidad 
pa por a presenta su vision 
pa yuda boost San Nicolas su 
desaroyo creativo. A enfatisa 
cu lo tuma e feedback ricibi y 
lo enfoca riba metodonan pa 
stimula y empodera nos artis- 
tanan local, pa nan por eherce 
nan creatividad comercial- 
mente y desaroya e industria 
mas aun. 


Minister Geoffrey Wever ta 
gradici tur esnan presente, 
tur e panelistanan y modera- 
dor pa nan participacion y 
contribucion valioso. 

Skirbi pa Gregorio Wolff 
Un siman cu hopi decisionnan grandi y otro sucesonan (Parti II) 


Aki ta sigui e di dos y ultimo parti 
di e piesa di opinion aki. 


ICC cu e Statutonan di Roma, 
Palestina Miembro di ICC, Israel 
no 
Na 2002 a crea e statutonan di Roma 
(Italia) Pa establece e ICC pa persigui 
tur crimennan na nivel internacional 
y pa caba cu tur impunidad. 


Nan ta menciona genocidio, crimen- 
nan contra e sernan humano, crimen- 
nan di guera y crimennan di agresion. 


ICC tin Hurisprudencia cu Gaza ta 
parti di Palestina. Ora ONU a parti 
Palestina na 1948, Gaza a cay bao di 
Palestina, no di Israel. Israel tin Pales- 
tina ocupa y Israel tin completo con- 
trol policial y militar ariba Palestina. 
Pues Israel ta e opresor dor di tin e 
teritorionan di Palestina, destina dor 
di UNO na 1948 na Palestina, ocupa 
militarmente. P’esey den e prome ve- 
redicto di CIH (Corte Internacional 
di Husticia), na december 2023, e po- 
nencia di Israel cu nan tin derecho pa 
defende nan mes, na GAZA, a ser ig- 
nora completamente, den e caso di e 
guera na Gaza. Segun leynan Interna- 
cional, Israel como opresor na GAZA/ 
Palestina, no tin e derecho ariba de- 
fensa propio. Palestina y Gaza ta ser 
ocupa dor di Israel, nan tin tur dere- 
cho segun leynan internacional pa 
lucha pa nan liberacion. Gaza y Pal- 
estina si tin tur derecho ariba defensa 
propio, ariba nan lucha di resistencia, 
ariba nan lucha di liberacion. 


Israel nunca a firma e statutonan di 
Roma y no ta miembro di ICC. 


ICC ta reconoce Palestina como es- 


tado y Palestina a firma e acuerdo di 
e statutonan di Roma. Pues ICC tin 
tur rason pa acusa Prome ministro 
Netanyahu y e ministro di guera Yaov 
Gallant. Tur ta acusacionnan pisa 
contra Israel y tur tin basenan legal. 
Mundo henter a mira bibo y directo 
via medionan di comunicacion con 
Israel ta ataca teritorio di un otro es- 
tado cu bomnan, destruyendo como 
80% di casnan, lagando e poblacion di 
Gaza sin dak ariba nan cabes, matan- 
do como 35 mil hende di cual 70% 
ta muhernan y muchanan. Ainda falta 
pa conta esnan dera bao di e ruinanan 
di GAZA. 


Dirigentenan di ICC a bisa cu nan tin 
declaracionnan y pruebanan palpable. 
Tur esakinan ta sali for di investiga- 
cionnan profesional, independiente y 
imparcial di e expertonan, kendenan 
ta traha na oficina di ICC. 


Tambe ICC a acusa 3 lider di Hamas, 
pa motibo di a planea escasez di cum- 
inda pa e poblacion, tumamento di 
rehennan, exterminacion y morto. 


Tur cos ta mustra cu e caso contra e 
lidernan politico di Israel ta un inicio, 
ya cu tin tur prueba di hopi actividad 
contra sernan humano na Palestina 
cometi dor lidernan di Israel y apoyo 
tambe di e lidernan aki duna na otro 
persona pa comete crimennan di lesa 
humanidad. 


Despues di e acusacion contra dos 
ministro, sigur ta bini mas ministro 
y otro oficialnan di Israel, kendenan 
mester bay duna cuenta na ICC. 


Oficialnan di Israel mes a bisa na 
varios ocasion kico nan a y/o ta bay 


haci pa loke ta accionnan contra dere- 
chonan humano. 


Israel ta perdiendo e bataya ariba 
tur frente 
Pa e paisnan cu semper a defende Is- 
rael y cu nan armanan uza pa ataca 
teritorio di un otro estado, tambe por 
ser por sigui, ya cu nan sa cu GAZA/ 
Palestina legitimamente no ta parti di 
Israel, pero teritorio ocupa. Tin e caso 
tambe di Nicaragua contra Alemania, 
siendo miembro di ICC, pa nan stop 
di entrega arma na Israel. 


Merca y otro paisnan di Nato a keda 
masha mal contento cu e decision 
di ICC. Nan ta pidi pa no reconoce e 
veredictonan di ICC. 


Maske ta bisto un kiebra. Alemania, 
Francia y hopi mas pais Miembro di 
Nato a bisa cu si Netanyahu drenta 
nan pais, nan ta cogele preso y mand’e 
ICC. Un sla pa Israel. 


Tambe tin un otro bon desaroyo, 
unda otro paisnan di NATO manera 
Spaña, Irlandia, Noruega y Polonia a 
declara cu nan ta bay reconoce Pales- 
tina como miembro di UNO. Otro 
sla pa Israel. 


Tambe tin Merca cu si=no, Biden, 
kende siman pasa den un discurso a 
bisa cu Palestina mester bira miem- 
bro di UNO, mientras nan a veto 
esaki den Conseho di Seguridad di 
UNO . 


P’esey den mundo Musulman, Merca 
ta conoci como e pais: Nan SI tambe 
ta NO. 


Otro sla pa Israel ta e hecho cu Co- 


lombia y Brazil a kibra relacionnan 
diplomatico cu Israel. 


Mas sla ta e hecho cu awor Hamas 
ta mandando raketnan ariba e ciudad 
Tel Avi y nan lucha ta resurgiendo na 
parti nort, memey y sur di Gaza. Nan 
a cuminsa 7 oktober 2024, cu alred- 
edor di 60 mil militante/miliciano. 
Awor nan cantidad ta ariba 100mil. 


Netanyahu den un situacion di 
Catch 22 cu su gobierno 
E ministro y antes general den e eher- 
cito Israeli, Benny Gantz a menasa 
Netanyahu cu si pa 8 juni 2024 no 
bini cu un plan pa GAZA, e lo retira 
su partido for di e gobierno na Israel. 


Su plan ta pa demilitarisa Gaza y crea 
un administracion civil y multinacio- 
nal, cual por ser mira como un ini- 
cio di un estado Palestina. Na Israel, 
hopi Hudiu ta fada di e gueranan y 
nan kier un solucion permanente pa 
biba den paz cu e Palestinonan. Pales- 
tinonan cu nan Estado y un banda, e 
estado Israel. 


Gantz ta para ariba su ponencia y si 
esey no ta e caso nan lo bandona e go- 
bierno di Israel. 


Di otro banda den e gobierno di Is- 
rael tin e ultraderechistanan zioni- 
sta, kendenan no kier tende nada di 
un estado Palestina. E lidernan di 
zionismo extremo manera Bezalel 
Smotrich y Itamar Ben-Gvir sigur lo 
sali for di gobierno, si e plan di e par- 
tido di Gantz y e ministro di Guera 
Gallant keda accepta. 


Pa e zionistanan extremo, Gaza mes- 
ter keda ocupa pa militarnan Israeli 
y Gobierno di Israel mester manda 
e Settlernan Hudiu pa Gaza. E asina 
yama Settlernan, ta imigrantenan 
Hudiu etnico y conservativo for di e 
ex-republicanan Sovietico, cu pensa- 
mento zionista, crea despues di e 
guera na 1967, pa confisca cu violen- 
cia teritorionan di Palestina. 


Ministro di seguridad Nacional di 
Merca, Sullivan, tambe e dianan 
aki lo tene o a tene caba combersa- 
cionnan cu Netanyahu. Prome cu tur 
cos, e partido di Gobierno na Mer- 
ca, e democratanan kier un solucion 
pacifico di e conflicto na Gaza, di dos 
nan ta mira un estado Palestino como 
e solucion y di tres pa Netanyahu ac- 
cepta e plan di Gantz y “Baha na awa”. 


Ban warda 8 juni 2024. Netanyahu ta 
den un situacion di Catch 22. 

Apenas cuminsando cu un tour riba 
quadracer un turista di 64 aña a accidenta 
y a kap banda di su wowo 


Diadomingo 
mainta 
a 
drenta informe di un acci- 
dente cu hende herida na 
Alto Vista, mesora a dirigi 
tanto poli como ambulans 
na e sitio. 


Na yegada di e patruya a bin 
compronde cu aki ta trata 
di un accidente unda cu un 
turista di 64 aña manehando 
un quadracer pa un motibo 
desconoci a baha caminda 
na man drechi y a bay dal 
stret riba un cash’i coriente. 
Su cabes a bay dal riba un 
zink y a kap net banda di su 
wowo drechi. Ekap tabata 
hundo y mester a bay hospi- 
tal pa ser cosi. Na yegada di e 
ambulance nan a atend’e y a 
transport’e pa hospital. 


Bisiña: “bo pushi ta bula 
drenta mi cas via bentana 
den oranan di anochi” 


Diasabra anochi a drenta 
informe di un problema 
entre bisiñanan na Jaburi- 
bari, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un problema unda un habi- 
tante ta tilda su bisiña cu su 


pushi ta bula drenta su cas via 
e bentana den oranan di ano- 
chi. E otro bisiña ta puntra 
con esun por sa si ta su pushi 
e ta? Pasobra den e bario tin 
masha hopi pushi mes! Polis 
a intermedia y a mustra am- 
bos bisiña con pa atende e 
problematica aki. 


Chauffeur a perde control den bocht y a accidenta 


Diadomingo mainta tem- 
pran a drenta informe di 
un accidente cu hende 
herida na Van Leeuwen- 
hoekstraat, mesora a di- 
rigi tanto polis como am- 
bulance na e sitio. 


Na yegada di e patruya a bin 
compronde cu e chauffeur 
di e Nissan Fuga A69229 


a perde control na e birada 
banda di J.G. Emanstraat y 
a subi acera dal palo di luz y 
tambe a laga un fire hydrant 
kibra. Debi na e impacto e 
airbag a deploy y a bay dal 
e chauffeur den su cara. Na 
yegada di e ambulance nan 
a atende e victima y a trans- 
porte pa hospital. 


Chauffeur burachi a hera causa un explosion grandi na pompstation ora 
el a reverse dal e pomp di gasolin 


Diadomingo 
mainta 
a 
drenta informe di un 
problema cu pelea na e 
Caya Grandi Gas Station, 
mesora a dirigi patruyan- 
an na e sitio. 


Na yegada di e patruya a bin 
compronde cu un chauffeur 
bao influencia a bay reverse 
pa para na e pomp pa wordo 


atendi y el a reverse dal e 
pomp kibra. Ora e trahador 
tabata atende cu nan, tanto 
e chauffeur como e persona 
na banda a lanta contra e tra- 
hador y nan a parti sla riba e 
trahador y esaki a core bay, 
paden lock porta y desactiva 
e pompnan, y a yama polis. 
E trahador a avisa polis cu 
e hendenan ey ta bao influ- 


encia y a kibra e “nozzle” di 
e pomp y a agredi’e. Polis a 
nota mesora cu e chauffeur 
y e pasahero tabata bao influ- 
encia di un of otro substan- 
cia. Polis a detene e pasahero 


prome ya cu e tabata stroba 
polis di atende e accidente. 
Ora a bay test e chauffeur e 
tabata asina burachi cu e no 
por a supla. Na e momenton- 
an ey a yega un testigo di cu e 


chauffeur tabata core burachi 
y a hera causa un desgracia na 
rotonde banda di Guardian. 
Polis a detene ambos y a bay 
cu nan warda di polis. 


Polis a duna persona bao influencia 
canando meymey di caminda den forma 
peligroso un lift pa su cas 


Diasabra anochi duran- 
te patruya polis a topa 
un dama bao influencia 
canando meymey di ca- 
minda den un forma peli- 


groso tanto pa au mes y 
tambe trafico. 


Polis mesora a par’e y a papia 
cun’e como cu e dama tabata 


bayendo su cas no mucho 
leu di eynan polis a dicidi pa 
dun’e un lift pa su cas pa su 
mesun seguridad. 

Accidente entre dos auto y un a kentel na Camacuri 


Diadomingo 
anochi 
a 
drenta informe di un acci- 
dente cu hende herida na 
Camacuri. Mesora a dirigi 
un patruya na e sitio. 


Na yegada di e patruya a bin 
compronde cu un auto cora 
lo a sali dilanti un auto preto 
y esaki a dal su tras pone ken- 
tel. Na yegada di ambulance 
nan a atende e victimanan y 
a transporta nan pa hospital. 
Polis a tuma datos di e acci- 
dente aki. 


Auto a pasa ranca palo di 
luz riba rotonde y sigui core 
bay lagando daño atras 


Diadomingo 
atardi 
a 
drenta informe di un ac- 
cidente na rotonde Cu- 
mana. Mesora a dirigi un 
patruya na e sitio. 


Na yegada di e patruya a bin 
compronde cu un auto cu 


velocidad halto a pasa dal un 
palo di luz riba e rotonde di 
Cumana y esaki a dal un otro 
auto. E auto cu a causa e acci- 
dente a bandona e sitio. Polis 
tin e accidente aki bao inves- 
tigacion. 


Bus di International School envolvi den un 
accidente chikito na rotonde Pos Chikito 


Dialuna mainta a drenta 
informe di un accidente 
chikito cual tabata stroba 
e fluho di trafico na ro- 
tonde Pos Chikito, mesora 
a dirigi un patruya na e si- 


tio. 


Na yegada di e patruya a nota 
cu e accidente aki tabata stro- 
ba e fluho di trafico y a hala 
ambos vehiculo for di camin- 


da pa asina trafico por a sigui, 
mientras esnan envolvi mes- 
ter a warda nan respectivo se- 
guronan. 


Informe di 
cu auto a dal 
ciclista a bin 
resulta un 
hoben cu a 
cay cu step 


Dialuna mainta a drenta 
informe di un accidente 
entre un ciclista y un auto 
na e brug banda di EPB 
Hato, mesora a dirigi tan- 
to polis como ambulance 
na e sitio. 


Na yegada di e patruya a bin 
compronde cu aki no ta trata 
di un accidente entre un auto 
cu un ciclista sino un inci- 
dente cu a sosode ora un ho- 
ben a cay cu un di e stepnan 
y a kap su cabes. Na yegada 
di e ambulance nan a atende 
e victima y su tata mes a keda 
di hib’e hospital. 


Ladron a coy un tubo pa 
kibra e bentana di pick-up 


Dialuna mainta a dren- 
ta informe di un caso di 
kiebro y ladronicia na 
Wilhelminastraat, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
kiebro y ladronia for di un 


pick-up unda despues di cu 
e ladron a purba kibra e ben- 
tana di e porta di e pick-up 
cu un piedra y no a logra, el 
a cana bay un poco pariba y a 
bin bek cu un tubo y cu esey 
si el a logra destrui e bentana 
y a drenta reboltia tur cos den 
e auto y a bay cu algun perte- 
nencia y un paki sigaria. Polis 

Hefe di seguridad cibernetico di Europa ta bisa cu atake disruptivo a 
duplica na 2024 


(AP) — Atakenan digital 
disruptivo, hopi di nan 
vincula na gruponan cu 
sosten di Rusia, a duplica 
den Union Europeo den 
lunanan recien, y tambe 
ta enfocando riba servi- 
cionan relaciona cu elec- 
cion, segun oficial top di 
seguridad cibernetico di 
Europa. 


Juhan Lepassaar, cabesante di 
Agencia pa Seguridad Ciber- 
netico di Union Europeo, 
ENISA, a bisa AP den un en- 
trevista cu atakenan cu moti- 
bonan geopolitico a aumenta 
di manera stabiel desde inicio 
di e invasion Ruso di escala 
completo na Ucrania dia 24 
di februari 2022. 
“E cantidad di atake di hack- 
tivista contra infrastructura 
Europeo – actornan di me- 
nasa kende nan meta prin- 
cipal ta pa causa disrupcion 
– a duplica for di e di cuatro 
kwartaal di 2023 pa e prome 
kwartaal di 2204,” Lepassaar 
a bisa ayera laat na e sede di 
e agencia na Athens. “E ta un 
aumento significante,” el a 
bisa. 


Ciudadanonan di e 27 estado 
miembro di UE ta bay vota 
dia 6-9 di juni pa legislador- 
nan den Parlamento Europeo 
den un eleccion cu tambe ta 
bay duna forma na e brasa 
ehecutivo di UE, e Comision 
Europeo. Ayera, oficialnan 
Belga a tene inval na residen- 
cia di un empleado di Parla- 
mento Europeo y na su ofici- 
na den edificio di Parlamento 
na Bruselas pa motibo di so- 
specha di interferencia Ruso. 
Eleccion, tambe programa na 
Merca, Reino Uni y varios 
otro pais, a alerta agencianan 
di seguridad riba e menasa di 


campañanan di disrupcion fi- 
nancia pa adversarionan. 


ENISA a dirigi ehercicio y 
consulta intenso pa reforsa 
e resiliencia di agencianan 
relaciona cu eleccion den UE 
pa ultimo siete luna. Den 
un rapport anual pa 2023, e 
agencia a nota un aumento 
den atake di ransomware y 
incidentenan dirigi riba insti- 
tucionnan publico. 


Lepassaar a bisa cu metodo di 
atake – maske no semper exi- 
toso – hopi biaha tabata wor- 
do proba na Ucrania prome 


cu expande esaki na otro pais- 
nan di UE. “Esaki ta parti di 
e guera di agresion Ruso, cu 
nan ta bringa fisicamente na 
Ucrania, pero tambe digital- 
mente rond di Europa,” el a 
bisa. 


Expertonan ta adverti cu 
tambe ta haciendo uso di her- 
ment di inteligencia artificial 
(AI) contra votadornan oc- 
cidental na un escala y velo- 
cidad acelera cu informacion 
falso of engañoso, incluy- 
endo clip hiperrealistico di 
audio of video, conoci como 
deepfake. 
“A keda enfatisa, tambe pa 
agencianan 
di 
seguridad 
cibernetico 
di 
estadonan 
miembro, cu desinformacion 
habilita pa AI y manipulacion 
di informacion ta un menasa 
grandi,” Lepassaar a bisa. 


Su comentarionan ta echo un 
advertencia haci e luna aki pa 
Director di Inteligencia Na- 
cional di Merca, Avril Haines, 
cu progreso tecnologico ta 
bay haci mas nacion y grupo 
capaz di lansa campañanan di 
desinformacion efectivo. 


Expertonan Mericano y Eu- 
ropeo ta yudando agencianan 
di seguridad pa purba di an- 
ticipa menasa digital emer- 
gente y vulnerabilidadnan 
den e decada aki, cu ENISA 
identificando produccion di 
cuminda, maneho di satelite 
y 
vehiculonan 
autonomo 
como areanan cu ta rekeri 
atencion. 


Seguridad cibernetico, Le- 
passaar ta argumenta, in- 
evitablemente ta bay mester 
bira segundo naturalesa pa 
diseñador y consumidornan. 
“Mi ta kere cu nos tin un reto 
social nos dilanti pa nos com- 
pronde seguridad cibernetico 
den e mesun manera cu nos 
ta compronde seguridad den 
ambiente di trafico diario,” el 
a bisa. 
“Ora nos ta core auto, nos 
ta na altura di kico ta sucede 
rond di nos. Nos ta alerta,” 
el a bisa. “E mesun sorto di 
comportamento y habito ta 
loke nos mester inculca tam- 
be ora nos ta opera den cualk- 
ier sorto di ambiente digital.” 


Ryan Salame, parti di e ‘circulo interno’ na FTX, a haya sentencia di 
prison 


(AP) — Un hues federal 
ayera a sentencia ex-ehec- 
utivo di FTX, Ryan Sal- 
ame cu mas di siete aña 
den prison, e prome di e 
tenientenan di magnate 
di criptomoneda fracasa, 
Sam Bankman-Fried cu ta 
ricibi sentencia di prison 
pa su rol den e collapse di 
e intercambio di cripto- 
moneda na 2022. 


Salame, 30, tabata un ehecu- 
tivo di rango halto na FTC pa 
mayoria di existencia di e in- 
tercambio, y te cu su collapse, 
tabata co-CEO di FTX Digi- 
tal Markets. El a admiti cul- 
pabilidad aña pasa pa ilegal- 
mente haci contribucionnan 
contra ley den campañanan 
Mericano, y pa opera un ne- 
goshi di transmision di placa 
sin licencia. 


E sentencia di 7 aña y mey 
den prison, ademas di tres 
aña di libertad supervisa, ta- 
bata mas cu e cinco pa siete 
aña cu fiscal a pidi hues Lew- 
is A. Kaplan pa impone riba 
Salame den nan memo pre- 
sentencia. 


Mientras cu Salame tabata e 
ehecutivo di nivel mas halto 


na FTX, e no tabata un parti 
mayor di e caso di gobierno 
contra Bankman-Fried na su 
huicio anteriormente e aña 
aki, y no a testigua contra 
dje. Den un intento pa clem- 
encia, Salame a bisa durante 
audiencia di sentencia cu el a 
coopera y hasta a duna docu- 
mento cu a yuda fiscal den 
nan interogacion di Bank- 
man-Fried, como tambe den 
su propio enhuiciamento. 


Ademas di yuda Bankman- 
Fried sconde e buraconan 
den balance sheet di FTX 


cu finalmente a conduci na 
fracaso di e intercambio, a 
usa Salame como conducto 
pa Bankman-Fried pa haci 
contribucionnan ilegal den 
campaña pa duna forma na 
politica Mericano riba crip- 
tomoneda. Riba superficie, 
Bankman-Fried 
principal- 
mente a haci contribucion na 
causanan Democrata y lib- 
eral, mientras Salame a haci 
contribucion na Republican- 
onan y causanan derechista. 
Pero na final, e fondonan cu 
Salame a usa pa e contribu- 
cionnan a bin di Bankman- 


Fried. 


Kaplan a bisa cu Salame “ta- 
bata sa precisamente kico e 
tabata haci... y henter e idea 
tabata pa sconde for di mun- 
do. Impresionante!” 


E hues tambe a critica Sal- 
ame pa saca $5 miyon den 
criptomoneda for di FTC 
mientras e intercambio ta- 
bata fracasando. “Bo a purba 
di retira decenas di miyones 
mas,” Kaplan a bisa. “Tabata 
ami prome. Ami ta subi e 
boto salbabida prome. E cli- 


entenan ey por bay fierno.” 


Salame a pidi disculpa na 
clientenan di FTX y na su 
famia, bisando cu e y otro- 
nan tabatin bon intencion, 
maske el a agrega: “Mi ta 
compronde completamente 
cu e manera cu mi a busca 
pa logra e metanan aki tabata 
ilegal.” 


Prome cu a ricibi su senten- 
cia, Salame a duna comen- 
tarionan breve bisando cu e 
tabata “cuminsando mi ca- 
minda pa redencion.” 
“Mi ta acepta loke ta bin 
proximo,” el a bisa. 


Tres otro ehecutivo di nivel 
halto na FTX ta wardando 
sentencia pa nan rol den e 
collapse di e intercambio: 
Caroline Ellison, kende ta- 
bata CEO di e hedge fund 
di FTX, Alameda Research; 
Gary Wang, co-fundador di 
FTX; y Nishad Singh, kende 
tabata cabesante di ingenieria 
na FTC. Tur tres a coopera cu 
fiscal y a testigua na un hu- 
icio contra Bankman-Fried 
a cambio di sentencianan di 
prison potencialmente re- 
duci. 

Manera ta conoci, nos ta 
algun dia leu di e gran ap- 
ertura di Weganan Escolar 
2024. Diasabra awo, cum- 
insando pa 6 or di atardi e 
ceremonia oficial ta inicia 
cu desfile di e 45 scolnan, 
show di baile y entrada di 
e antorcha Olimpico. 


Un total di 1300 alumno di 
45 scol lo bataya dos siman 
contra otro pa conkista e ti- 
tulo maximo. E scolnan lo 
enfrenta otro den diferente 
disciplina entre otro, futbol, 
volleyball, beach tennis, bad- 
minton, “kids athletics”, We 
Mente y We Baile. Minis- 


ter di Educacion y Deporte, 
Endy Croes ta invita Pueblo 
di Aruba pa duna sosten y 
apoyo na nos muchanan du- 
rante e competencia di Wega- 
nan Escolar 2024. 


1,300 alumno di 45 scol participando den 
Weganan Escolar 2024 diasabra awo 


E gran apertura ta tuma luga diasabra, 1 di juni den 
Stadion Nadi Croes y Crismo Angela na Santa Cruz. 


Atletanan hoben di Aruba presente na Under 19 ( Youth) Development 
Beach Volleyball Camp & Tournament na Tobago 


Aruba Volleyball Asso- 
ciation a wordo invita pa 
“Trinidad 
and 
Tobago 
Olympic 
Committee” 
pa participa na e “U-19 
Beach Volleyball Camp & 
Tournament” cu a tuma 
lugar na Tobago for di dia 
23 te cu 26 di mei 2024. 


Meta di e Beach Volleyball 
Camp & Tournament ta cu 
e hobennan bao 19 aña y nan 
entrenador ta haya e opor- 
tunidad unico pa ta parti di 
Clinicanan di Volleyball na 
unda nan por a desaroya nan 
habilidadnan y amplia nan 
conocemento den e deporte 
di Beachvolleyball duna door 
di e entrenadornan experen- 
cia di e Federacion Interna- 
cional di Volleyball (FIVB). 
Ta entrenadornan di Brazil, 
USA y Trinidad. 


E oportunidad grandi aki a 
wordo crea pa Panam Sports 
atrabes di Comite Olimpico 
Arubano cu a apoya y cubri 
gran parti di e gastonan. E 
Proyecto aki di Panam Sports 
ta den cuadro di e Programa 
“Youth Athlete Preparation 
2024”. 


Aruba a wordo representa 
den e competencia Under-19 
door di e atletanan talentoso 
Nayah Whitfield y Davy- 
Ann Eduards. Den e com- 
petencia aki cu ta e Beach 
Volleyball Tour di CAZOVA 
Aruba a wordo representa 
door di Joshua Hoepelman y 
Isram Phelipa. Den e wegan- 
an aki e atletanan Hoepelman 
y Phelipa a demostra caracter 
y persistencia y a duna bon 
bataya. Nan a sali venci pero 
nan habilidadnan a wordo 
reconoci pa e entrenadornan. 


Atletanan Davy-Ann Edu- 
ards y Joshua Hoepelman a 
wordo reconoci di ta e dos (2) 
atletanan mas hoben (14 aña 
) na e Development Camp y 


e Tournament. Nan a ricibi 
un reconocimento y elogio 
di e Presidente di Caribbean 
Zonal Volleyball Association 
(CAZOVA). 


E hobennan a participa na e 
Volleyball Camp y e Tourna- 
ment cu hopi entusiasmo 
y determinacion. E team 
di damas Nayah Whitfield 
y Davy-Ann Eduards a so- 
bresali y a logra e medaya di 
Brons (3o lugar). Un logro 
grandi y bunita pe e atleta- 
nan di 14 y 16 aña den nan 
prome encuentro Internacio- 
nal. Na e Volleyball Camp & 
Tournament aki a participa 
10 Pais di Caribe: Cayman 
Islands, Trinidad & Tobago, 
Barbados, St, Lucia, St, Kitts 
& Nevis, Bahamas, Antigua 
& Barbuda, Grenada, British 
Virgin Islands y Aruba. 


Un pabien grandi di Aruba 
Volleyball Association y dan- 
ki na dirigente/ chaperonne 
cu a compaña e atletanan na 
e bunita evento aki. 


Aruba Volleyball Association 
ta gradici CAZOVA, Comite 
Olimpico Arubano y muy 
special Sra. Nicole Hoevertsz 
y 
Stichting 
Sportsubsidie 
Aruba pa nan apoyo y sosten 
financiero. 

Resultado Sorteo 
Mei 29 


Cadena Alexander Lottery ta presenta resultado di weganan di suerte 


merdia 




5701 
2158 


FP 


677 


Sorteo # 4280 


Sorteo # 2336 


3861 


2605 


Sorteo # 4280 


X2 


7202 


Sorteo # 4280 


Sorteo # 1154 


Libra 


2065 


FP 


18 
Letter 
L 


0 
1 
5 


179 


0 
5 


167 


0 
0 
0 
0 
0 





1452 


X2 


Proximo Jackpot 


74.000,- 


Sorteo # 6486 


Sorteo # 


x afl 8,00 
x Match 4 


Mega Ball 


Proximo Jackpot 


650.000,- 


x match 4 


Sorteo # 


3282 


Sorteo # 6057 


Sorteo # 987 


x afl. 500,00 


x afl.15,00 
x afl 50.00 


Geminis 


X2 


985 


x Jackpot 


Sorteo # 8254 
Sorteo # 2496 


Sorteo # 2003 


7726 


8199 


Sorteo # 7298 


x Jackpot 


x Match 4 
x afl. 12,00 


X2 


Joker 


5124 
120.000,- 


x Jackpot 
x Match 4+ 


Proximo Jackpot 


05-19-20-22-29 


06-11-26-31-32 


6337 


Afl. 925.000,- 


anochi 


diario 
Korsou 
super4 
flamingo 


1274 
9341 
7708 
9092 
9995 
7012 
super5 
9946 
8430 
7327 
- 
0200 


Actividadnan religioso Birgen di Fatima Dakota 1 – 3 juni 2024 


Diasabra 1 di juni: 
Prome diasabra di luna 
di juni, Santo Sacrificio 
di Misa, 8’or di mainta na 
Honor di nos Dushi Mama 
Maria. Pa 7’or y 15, Comu- 
nidad 100 Rosa pa Mama 
Maria ta reza e Santo Ro- 
sario den 5 idioma. 
Misa di 7’or di anochi ta 
sigui manera costumber. 


Diadomingo 2 di juni: 
Misa manera custumber 8’or 
di mainta, 10’or y 30 na Spa- 
ño. 
Celebracion Solem Corpus 
Christi, santo sacrificio di 
misa pa 5or di atardi, sigui pa 
procesion den cayanan di Da- 
kota terminando na misa. Por 
fabor tuma bon nota cu tin 
cambio di e orario di e santo 
sacrificio di misa di atardi. 


Dialuna, 3 di juni: 
Grupo Caresmatica “Cris- 
to Fuente di Bida Dakota” 


hunto cu Reverendo Pas- 
toor Jozef Pelc y Reverendo 
Diacono Michael Nicolaas, 


ta invita tur parokiano, tur 
grupo carismatico, gruponan 
di oracion y pueblo di Aruba 
en general pa bin celebra e 45 
aña di existencia di e grupo 
Caresmatica “Cristo Fuente 
di Bida Dakota”. Como 
gradicimento na Señor nos 
Dios, lo tin un Santo Sacri- 
ficio di Misa, dialuna 3 juni 
2024 pa 7’or di anochi na 


Misa Birgen di Fatima Da- 
kota. 


Esta grandi bo obranan ta 
Señor. Hubila Dios, abo, 
tera henter, canta gloria di su 
Nomber Mahestuoso, dun’E 
Su alabansa glorioso! Bisa 
Dios: Con tremendo ta bo 
obranan! Salmo 66 : 1 – 3. 


Minister Geoffrey Wever 
‘Open Call’ na artistanan 
local: Oportunidad pa diseña 
instalacion artistico pa Plaza 
Comercio 


Durante e Orange Econo- 
my Symposium, Minister 
Geoffrey Wever a anun- 
cia un ‘Open Call’ pa un 
instalacion artistico na 
Plaza Comercio situa na 
crusada di Wilhelminas- 
traat y Columbusstraat na 
Oranjestad. Artistanan lo- 
cal ta encurasha pa manda 
nan “proposal” pa un con- 
cepto creativo pa un insta- 
lacion artistico. 


E meta ta pa crea un instala- 
cion artistico (landmark) pa 
atrae turista y local pa centro 
di Oranjestad, pa por ehem- 
pel saca potret y asina crea 
fluho di hende cu por bira 
clientela di e restaurantnan 
den e area di Wilhelminas- 
traat y Columusstraat. 


Plaza Comercio mester bira 
un centro gastronoomico, 
p’esey mester considera cu 
e obra di arte aki mester por 


sirbi como un luga pa saca 
potret, celebrando e spirito 
di iniciativa, resiliencia, in- 
novacion, y creatividad cu ta 
defini e ciudad. 


E instalacion artistico su di- 
mensionnan WxL ta 2.1 x 
2.1 meter. Pa detayes exacto, 
mas informacion y tambe 
por entrega un proposicion, 
acudi na e website: https:// 
experienceoranjestad.com/ 
artist_submission/ 


Minister Wever a indica di ta 
contento di mira e resulta- 
donan inicial di revitalisacion 
den e area di Wilhelminas- 
traat. “Cu e instalacion artis- 
tico nos kier atrae mas hende 
pa e centro di Oranjestad. 
Nos ta spera di por ricibi 
propuestanan inspirante cu 
por enrikece e panorama di 
e area”, minister Wever a ter- 
mina. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


TA BUSCA 
Wei Tai Kitchen 
ta busca 
Cook 
Por yama 
586 8864 of 567 4269 


_______________________________217827 


TA BUSCA 
excelencia Restaurant 
ta busca 
Cook Helper 
Por yama 
588 4789 of 560 4063 


_______________________________217829 


TA BUSCA 
Opus Ocean & Grill 
ta busca 
Cook / Cook Helper 
Por yama 
588 4789 of 560 4063 


_______________________________217830 


Cuminsa cu un rutina di ehercicio pafo 
como un alternativa pa gym 


(AP) - Entre e holornan, lus- 
nan fuerte y omnipresencia 
di television, tin hende cu no 
ta sinti nan mes conecta na 
bay gym. Na luga di esaki, e 
ta core, core bais, hunga ten- 
nis, futbol, hike, cual kier cu 
ta haci cu e ta sali lo mas fre- 
cuente posibel. 


“Aire fresco, solo, e variedad 
di matanan, tin algo tocante 
e 
calidad 
energetico 
di 
naturalesa,”April Herring a 
comenta. 


E beneficionan di salud di 
pasa tempo den naturalesa 
tin hopi tempo estableci 
y 
ehercicio, 
en 
general, 
claramente 
ta 
mehora 
bienestar fisico y mental. 
Combina 
e 
dos 
cosnan 
aki y bo ta ricibi tur loke 
e 
adultonan 
tin 
mester 
pa keda saludabel, segun 
Debbie 
Rhea, 
profesor 
di kinesiologia na Texas 
Christian University. “Nos 
tin cu sali pafo. Nos tin cu 
keda activo,” Rhea a bisa. “Si 
nos kier biba pa hopi tempo, 
esaki ta e manera.” 


Cuminsa 
cu 
un 
rutina 
sinembargo, no ta mesun 
facil cu inscribi na un gym. 


Si bo tin hopi tempo sin ta 
activo, bo por cuminsa cu 
e actividadnan cu bo tabata 
disfruta, 
manera 
Connie 
Sciolino a conseha Hendenan 
cu gusta core bais of hike 
por cuminsa crea un base 
aerobico pa medio di cana of 
core bais pa cada biaha mas 
tempo. Na momento cu bo 
ta confortabel cu 35 pa 45 
minuut, cuminsa agrega mas 
intensidad pa bo cuminsa 
crea forsa. 


“Si core tabata bo actividad 


principal, mi ta conseha subi 
y baha trapi, sea den formato 
di sprint of cu algun peso riba 
bo lomba,” el a comenta. 


Rhea a adverti si contra 
drenta back den un deporte 
cu bo tabata participa aden 
sin cu bo ta prepara bo 


curpa adecuadamente pa e 
movecion apropia. “Ban bisa 
cu bo tin 30, 40 of 50 aña y 
bo tin hopi tempo sin sprint 
y awo bo kier bolbe drenta 
esey. Bo ta core riesgo di 
herida bo mes si bo haci algun 
movecion malo of demasiado 
lihe.” 


Pronostico di tempo 


Tempo: 
Parcialmente nubia cu un 
awasero pasahero te breve. 


Temperatura maximo 34 gra- 
do Celsius. 
Temperatura minimo 28 gra- 
do Celsius. 
Indice di calor (heat index) 
den y rond di oranan di mer- 
dia: 35 pa 39 grado Celsius. 
UV index: 12 


Bahada di solo: 7:01pm. 
Subida di solo: 6:13am. 


Biento: 
Modera for di direccion oost- 
noordoost te oost-zuidoost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte te 
fuerte den rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tem- 
po: 
Humedad den region local 
ta poco abou. Esaki lo stroba 
desaroyo di nubianan cu por 
produci awasero. Solamente 
den oranan di marduga y 
mainta humedad por bira 
suficiente pa por induci un 
awasero local. Mas aleu por 
bisa cu un ola tropical den 
parti extremo oost di Caribe 
lo pasa den region local den 
curso di diabierna. Mayoria 
di weer lo keda zuid di region 


local. Sinembargo, e sistema 
aki lo trece humedad den re- 
gion cual cu por induci algun 
awasero den fin di siman. 


Mas aleu por bisa cu stof 
di Sahara den concentra- 
cionnan varia lo stroba visi- 
bilidad un poco y trece aire 
di calidad abou. Personanan 
cu tin problemanan alergico 
y tambe respiratorio mester 
tene cuenta cu esaki. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 2 pa 3 pia. 
Na partinan oost te noord- 
west di costa: modera cu ola- 
nan alrededor di 4 pa 6 pia, 
localmente e por yega 7 pia. 


Aviso/ alerta: 
Ocupantenan di boto chikito 
mester bay cu cautela na par- 
tinan oost te noordwest di 
costa. 

“Señor ta mi wardador, mi’n tin falta di nada. Den 
cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso dolor na nos curason, nos ta anuncia 
fayecimento di: 
Severiano Felix Geerman 
Cariñosamente yama “Feli, Felis of Don Pancho” 
* 21 februari 1955 - † 24 mei 2024 


Na nomber di su: 
Esposa: Shirley (Liesje) Geerman-Tromp 


Yiunan: 
Sidney (Bryan) Geerman 
Sidney y Milienne (Milly) Geerman 
Sherman y Stephany Geerman-Toro na Alemania 
Shirliza (Liza) Geerman y Alden Merite Jr. 


Nieto y nietanan: 
Jeysi-ann, Bryandrah, Bryan Jr., Sidmar, Silainy, Sidion, Sidrick, 
Sidlienne, Saidyienne, Shaylee y Shervani Geerman 


Mayornan: † Fransisco y † Imelda Geerman-Croes 


Rumannan: 
† Jacento (Lorito) y Albertina (Tina) Geerman-Quandus 
† Ramona y † Egidio (Didi) Tromp-Geerman 
Basilio (Bas) y Carmen Geerman-Curiel 
†Julian (Jan) y † Susanita (Annie) Geerman-Geerman 
Maria Luisa (Isha) Geerman 
Francisca (Sica) y Oslin Croes-Geerman 
† Rosimbo (Rochi) Geerman 


Subrino y subrinanan: 
Rebeca (Deta) Tromp y famia 
Vivian Tromp y famia 
Michael (Jack) Tromp y famia na New Jersey 
Bryan Geerman y famia 
Carlton Geerman y famia 
Luci Geerman y famia 
Susi Geerman y famia na Hulanda 
Julie Heward-Geerman y famia 
Giovanny (Jun Jun) Geerman y famia 
Rocky Donato y famia 
Osbert Croes y famia 
Osmar Croes y famia 
Haime Geerman y famia 


Suegro y suegra: † Pablo y Estefana (Titi) Tromp-Gil 


Sua y cuñana: 
Narcisa (Sisi) Arends-Tromp y famia 
Fidencio (Fichi) y Glenda Tromp-Geerman y famia 
Yolanda Tromp y famia 
Emira (Miertje) y Pastor Rodriguez-Tromp y famia 
Roland (Roy) y Emerita Tromp-Kelly y famia 
Mayens Tromp y Ronald Leito y famia 
Elvis (Epi) Tromp y famia 
Astrid Tromp y famia na Hulanda 
Glenn Tromp y Glenda de Cuba y yiu 
Richard Tromp 
Joyce Tromp y Rodison Oseana y famia 


Ihanan: Vivian Tromp, † Sulima Croes, Glenn Croes, Osbert Croes, 
Bryan Geerman, Marianela Parada 


Ayudante di cas: Paola y famia 


Bon bisiñanan: Dominico (Donny), Richardina (Din), y Darrick 
Henriquez 


Bon amigo(a)nan di cas: Alex Biesum y famia, Eddy Geerman y famia, 
Frank Mackay y famia, Swinda y Benito y famia 


Primo y primanan, comer y compernan, famia y conocirnan na Merca, 
Alemania, Hulanda, Curaçao, Sint Maarten y Venezuela. 


Demas famia: Geerman, Croes, Tromp, Toro, Zambrano, Merite, 
Quandus, Curiel, Heward, Donato, Loefstok, Agunbero, Koolman, 
Mackay, Rasmijn, Ras, Werleman, Erasmus, Leon, Wester, Wernet, de 
Cuba, Semeleer, Parada, Henriquez, Arends, Rodriguez, Figaroa, Leito, 
Perez. 


Ta invita tur amigo y amiganan, bisiñanan, conocirnan di: Bucuti 
Yacht Club, Fast Forward Race Walking Club, Malmok Runners y 
fanaticadanan di su clubnan di futbol Estrella, Sportboys, Arsenal, F.C. 
Sithoc Curacao, Arikok, Atletico Aruba Vets, SCA Paradera, su teamnan 
di softball Blue-Stars, SV W.E.B., Calabas Blue-Jays, y Rocketeers, su 
ex-coleganan di Antilliaans, Aruba Wegenbouw, Web Aruba NV, Felipe 
Construction & Consultancy y su compañeronan di Tipico Arubano pa 
asisti na e acto di entiero y despedida cu ta tuma lugar diabierna 31 di 
mei 2024, for di 1or pa 4or na Royal Funeral Home. Acto di cremacion 
lo tuma lugar den seno familiar. 


Disculpa nos si den nos dolor y tristesa nos por a lubida algun famia, 
amistad of conocir. 


Nos ta lamenta cu despues di despedida nos no ta ricibi bishita di 
condolencia na cas. 


Mira con Dios a salba mi, Tur mi 
confiansa ta den djE, 
Mi n’tin miedo: Señor Dios ta mi 
forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta 
participa fayecimento di nos ser 
stima: 


Anna Simeona Lucrecia Dirksen 
Cariñosamente yama “Lucrecia of Tia” 
*18-10-1955 - †24-05-2024 


Na nomber di su: 
Yiunan: Leo Kelly y yiu 
Angel Kelly y Dilenia y yiunan 


Nieto y Nieta-nan: 
Devyne Geerman na Hulanda 
Leandra y Luis Angel Kelly 


Ruman – nan: Vdo Emiliano (Emi) Dirksen y yiunan 
Lucia Dirksen 
Escolastico (Tico) Dirksen 
Sixto Dirksen 
Gisela Dirksen y Milo Werleman 


Sobrino - Sobrina-nan: Rolando Dirksen 
Evelina y Egbert Brete Dirksen y yiunan 
Johnny Dirksen y Carol Dijkhoff y yiunan 
Renald y Mary Dirksen y yiunan 
Raul y Janine Dirksen y yiunan 
Raymond y Alexandra Dirksen y yiunan 
Randy Dirksen y Clarisa 
Jane y Roberto Geerman Dirksen y yiunan 


Manera Sobrino: Freddy Rina 


Sobre Sobrino (a) nan: Eduard y Wency Brete y yiu 
Ederick y Brillitte Brete y yiunan 
Egbert y Jetzee y yiu 
John y Sharlin Dirksen 
Jean- Lyne y Jaimy-Lyne Dirksen 
Mayron Dirksen na Hulanda 
Rose-Anne Dirksen y yiu 
Jessica Dirksen y yiu 
Daniel Geerman 
Susan Geerman y Norwin y yiunan 
Stephany Geerman y Angelo y yiunan 
Denilson Geerman 


Manera yiu Bernadette Ellis 
Manera nietanan: Arzulaine y Shantal Arzuza Avita 
Ihanan: Lisette Bislip y Famia 
Ederick Brete y Famia 
Lesly Carranza 


Personan Stima : Zeraida y Gregory y Maduro - Romero 
Amigo - Amiga - nan: Lucia Koolman 
Lucia Tiel 
Lucia Smit 
Rendy y Jesseliene Ras 


Team Imsam * Dialyse : Olga, Blanca, Jane, Glenda, Inaria, 
Irene, Ricardo, Juraine, Suzy, Tessa, Lee, Deyanirah, Phlima, 
Cristine Haime na Hulanda 
Stichting bejaarde huis Aruba - STA 


Primo y Prima nan Comer y Comper nan y demas famianan 


ta invita tur bisiñanan,amigo(a)nan y conocir nan pa asisti 
na e acto di entiero cual lo tuma luga Diasabra 1 juni 2024 
saliendo for di Papilon 113 despues pa santana Catholico 
Santa maria na Santa Cruz. E Restonan di Tia lo ta Reposa 
for di 12’ or di merdia pa 3:30 pm na Papilon # 113 


Adres pa Condolencia: Papilon 113 


“Escucha, oh Jehová, mis palabras; 
Considera mi gemir. Está atento 
a la voz de mi clamor, Rey mio y 
Dios mío, Porque a ti oraré” 
Salmo 5: 1-2 


Nos ta participa fayecimento di: 


Francisco V. Franken 
Cariñosamente yama “Paco” 
*25-12-1960 - †22-05-2024 


Na nomber di su 
Mayornan: †Felipe & †Gacha Franken - Maduro 
Casa: Doris Franken Peralta 


Manera Yuinan: 
Andrauly 
Amauris & Maria Gonsales y yuinan 
Leidy & yuinan 


Rumannan: 
Maiky Franken & Flora 
Coby Franken & †Diana 
Dufi Franken & Maria 
†Felipe Franken 
Edwin Franken 
Carlo Franken & Myrtha Franken Vrolijk 
Rosa & Robert Sint Jago- Franken 
†Florencio Franken 
Glenda & Robby Tromp- Franken 


Sobrino(a)nan: 
Jhonny Franken y famia, Judella Franken y famia, Maikito 
Franken y famia, †Gregory Franken y yiunan & Jeanmark 
Franken y famia 
Randy Franken y famia 
Jessica Franken, Emily Franken y famia, Kimberly Franken, 
Jeaniree Franken 
Tania St Jago y famia, Riley St Jago y famia 
Jennifer Franken y famia 
Anuar Tromp y famia, Melissa Tromp y famia 


Tanta & omonan: 
†Cornes & †Marieta Maduro 
†Frans & †Nelly Maduro 
†Ceril & †Sonia Maduro 
†Maria & †Juan Maduro 
†Ursulita Maduro 
†Elisa Maduro 
†Eusebio Maduro & Imelda Maduro 
†Encarnacion & †Tecla Maduro 


Iha: Jeaniree Franken 


Primo y Primanan, Swa y Cuñanan, su ex coleganan di 
W.E.B. N.V. y demas famia y conocirnan. 


Su mihor amigo di cas: Alex Geerman & famia 


Demas famia: Maduro, Franken, Peralta, Rodrigues, 
Camacho, Ceballo, Taveras, Gimenez, Pichardo, Santana, 
Valdez, Bencosmes, Jeffrey, Alcantara, Perez, Vrolijk, Sint 
Jago, Tromp, Croes, Da Costa, Boekhoudt, Geerman, 
Wever, Werleman, Loepstok, kock, Gomes, Wernet, 
Gonzales, Krozendijk, Kwidama y Koolman. 


Ta invita pa asisti na acto di entiero cu lo tuma lugar na 
diabierna 31 mei 2024 for di 9’or pa 11’or di mainta na 
Royal Funeral home, despues lo sali pa Santana Sta. Maria 
na Sta Cruz. 


Adres pa condolencia: Royal Funeral Home na Cumana, 
diahuebs 30 di mei 2024, 7or pa 9or di anochi. 
Nos ta lamenta cu despues di entiero nos no ta ricibi bishita 
di condolencia na cas, nos ta pidi comprenshon pa esey. 
Nos ta pidi nos disculpa si den momento di tristesa nos por 
a lubida algun persona of familiar. 


OBITUARIO 
A22 


Diahuebs 30 Mei 2024 


“Señor ta mi wardador, mi’n 
tin falta di nada. Den cunucu di 
yerba berde e ta ponemi sosega. 
E ta hibami na awa trankil, pa mi 
bolbe haña forsa”. 
Salmo: 23 


A fayece inesperadamente nos 
casa, mama, ruman y tanta stima: 


Jenny Roxanna Kelly-Dubero 
Mihor conoci como Jenny, Tatun, Toentjie, Prima, Tanta Jenny 
*26-02-1964 - †19-05-2024 


Na nomber di su: 
Casa: 
Ronny J. Kelly 
Su yiu: 
Rochester C. Kelly 


Mayornan: 
†Robertina ”Shonmi” y †Odifrido ”Frido” Dubero-Boekhout 


Rumannan: 
Michael & Evelyn Dubero-Carolina y fam. 
Wilfrido & Auristela Dubero-Garces Ripoll y fam. 
Jacqueline & Liodoro Fernandes Orfao-Dubero y fam. 


Suegra: †Jacintha Kelly-Boekhoudt 
Suegro: †Pedrito Kelly 


Sobrino(a): Dytchell Dubero y Li-Any van der Biezen, Bryan 
Dubero y Sigleen Tromp, Dashanisa y Justin van Grinsven- 
Dubero, Jake Fernandes-Orfao y Gabriela Croes, Joe-Jerrick 
Fernandes-Orfao, Xenon Fernandes-Orfao 


Sobre-sobrino(a): Amyleen, Allyha, Arrienne, Novi, Spencer 
Swa y Cuñanan: 
Prisco y Evelyn Kelly y fam. 
Carina y Robert Henriquez y fam. 
Albert y Marilyn y fam. 
Mariela y Eugene de Cuba y fam. 
Tanta y Omonan: 
†Arcangel y Dolores Boekhout-Richardson 
Beatrix y Saloman Boekhoudt-Boekhout 
†Cajus y Luisa Boekhout-Tromp 
Zevera y †Andronico Loefstop-Boekhout 
Pablo y Anna Boekhout-Ruiz 
Imelda y †Mario de Mey-Boekhout 
Osanna y Gerard Simon-Boekhout 
Bernardo Boekhout y Thilma Henriquez 
†Glenda Boekhout 
†Aida y Nemencio Van der Biezen-Dubero 
†Elsa y †Matias Geerman-Dubero 
†Fenchi y †Dilia Elena Dubero-Ras 
Lucia y Erik Loopstok-Dubero 
†Betico y Mena Dubero-Feliciana 
†Melindo y Olga Dubero-Semerel 
†Mena Dubero 
Eddy Kelly 


Tur prima y primonan. 
Considera manera un segundo Mama: Zevera Loefstop-Boekhout 
y Elvia Maduro-Henriquez 


Amigo di Cas: 
Indiro Delgado y fam. Dietje Maduro y fam., 
Piet de Cuba, Denden y Dientje Hazel 


Ex-Colega(nan): Bon Bini Bazaar, Arco Iris Kleuterschool, FAVI 
(Fundation Arubano di esnan Visualmente Incapasita), Grupo 
KAWARA, Extreme Domino Team, Grupo di Oracion 


Demas Famia: 
Dubero, Kelly, Carolina, Garcés-Ripoll, 
Fernandes-Orfao, van der Biezen, van Grinsven, Boekhout, 
Boekhoudt, Tromp, Croes, de Freitas, Henriquez, de Cuba, 
Richardson, Loefstop, Ruiz, de Mey, Simon, Geerman, Ras, 
Loopstok, Feliciana, Semerel, Breeuwer, Wijman, Nuboer, 
Graham, van Trigt, Arends, Giel, Sachdev, Delgado, Cuentas- 
Garcés, Maduro, Henriquez, demas famia y conocirnan. 
Si en caso den nos tristeza nos por a lubida algun persona of famia 
nos ta pidi nos mas sincero disculpa 
Ta invita famianan, bisinjanan, amigonan y conocirnan pa asisti na 
acto di entierro cu lo tuma lugar Diabierna 31 mei 2024 for di 2or 
di merdia pa 4or di atardi na Misa Santa Filomena na Paradera y 
despues pa su ultimo lugar di descanso na Santana Catolico Pastor 
Kranwinkel na Paradera. 


Oportunidad pa condoleer lo tuma lugar Diahuebs 30 Mei 2024 na 
Aurora Funeral Home di 7:00 pa 9:00 pm. 
Despues di entiero nos no ta ricibi bishita di condolencia na cas. 


“Señor ta mi wardador, mi’n tin falta 
di nada. Den cunucu di yerba berde e 
ta ponemi sosega. E ta hibami na awa 
trankil, pa mi bolbe haña forsa”. 
Salmo: 23 


Cu tristesa pero agradecido pa tur loke 
nos a comparti cu ne nos ta anuncia 
fayecimento di nos ser stima: 
Kok Sun Wong 
Miho conosi como “Sithie” 
*26-01-1937 -†28-05-2024 


Na nomber di su: 
Yiunan: 
Eugene Leroy King Wong y esposa Madeline Wong 
Edwin Franklin Alexander Wong 
Giovanni Wong y esposa Jenny Wong 


Nieto(a)nan: Dylan J. Wong, Evelin Vargas, Brandon Wong, 
Jonathan Wong, Brian Wong, Jennifer Wong 


Rumannan: 
Tyrone y Inger Wong-Pedersen y famia 
†Philomena Wong 
Jan y Niyom (Nikki) Wong-Janthong y famia 
Yolanda y †Jacques Thönissen-Wong y famia 
†Walter Wong y Olga Wong-Tromp y famia 


Bon bisiñanan y demas famia: Wong, Tromp, Lopez, Marin, 
Vargas, Hernandez, Oduber, Arends. 


Gradicimento special na Humberto Marin y Doris Lopez 
pa e bon cuido. 


Nos disculpa si den nos tristeza nos por lubida algun famia 
of conoci 


Ta invita pa acto di despedida cual lo tuma lugar na Aurora 
Funeral Home, diasabra 01 di juni 2024 di 7or pa 9or di 
anochi. Cremacion lo tuma lugar den ceno familiar. 


Nos ta lamenta cu despues di despedida nos no ta ricibi 
bishita di condolencia na cas. 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa 
trankil, 
Pa mi bolbe haña forsa”. 
Salmo: 23 


Nos ta anuncia 
fayecimento di: 


Aixa Beatriz 
Richardson-Albus 
*24-03-1946 - †28-05-2024 


Acto di entiero lo wordo anuncia despues. 


Dios ta amor…y amor ta Dios, 
maske mi no ta na e mundo aki, 
Tur dia mi lo ta banda di boso 
curazon, Mi por stens di loke 
Señor ta hasi. 
Salmo 33 


Cu dolor na nos curason pero 
conforme cu boluntad di Dios nos 
ta particpa fayecemento di nos ser 
stima; 


Lucia Maria Ridderstaat 
Cariñosamente yama “Chia” of “Dudu” 
*15-12-1942 - †27-05-2024 


Na nomber di su: 
Compañe: †Demetrio “Mete” Christiaans 


Su yiunan: 
Swinda Ras y Roy Trimon 
Mayra Ridderstaat y Randolph Jacobs 
Felipe Ridderstaat y Etelvina Ridderstaat-Arias 
Roland Ridderstaat y Avilia Ridderstaat-Geerman 


Su nietonan: 
Cricelda Tromp y Reynold Farro 
Eduard Tromp y Xiomara Morris 
Dolfito Jacobs 
Nikita Ridderstaat y Jean Louis Boekhoudt 
†Anais Ridderstaat 
Sidney Ridderstaat 
Lilibeth Ridderstaat y Jayson Rojas-Prince 
Royce-an Ras 
Mark Jacobs 
Lisbeth Mora 
Liseth Mora 


Bisanietonan: Farrela, Raylee, Edylienne, Whitney, 
Elyxienne, Johan y Jyxielle. 


Tataranieta: Lyxienne 


Su mayornan: 
†Felipe Ridderstaat y †Suprianita Ridderstaat-Rhoides 


Su rumannan: 
†Petra Ridderstaat y famia 
†Olga Maduro y famia 
Norman Ridderstaat y famia 
†Aura Martinus-Ridderstaat y famia 
†Rafael Ridderstaat y famia 
†Dominico Ridderstaat y famia 
Rosa Martina-Ridderstaat y famia 
Palmira Ridderstaat y famia 


Sobrino y sobrinanan, primo y primanan, cuña y swanan, 
comer y compernan, omo y tantanan, amigonan, bisiña y 
conocirnan. 


Demas famia: 
Ridderstaat, Christiaans, Rhoides, Leest, Maduro, Martinus, 
Martina, Ras, Trimon, Jacobs, Arias, Geerman, Tromp, 
Mora, Farro, Boekhoudt, Rojas-prince, Giel, Irausquin, 
Martes, Kock, Silvania, Kelly, Leonard, Solognier, Loopstok, 
Albertsz, Stuart, Gavidia, Lacle, Figaroa, Baiz, Lovell, 
Gomez, Mora-Arias, Arrindell, Rasmijn, Franken, Boezem, 
Kwidama, Frias, Hernandez, Morris, Fernandez, Webb, 
Britten, Roza, Kemp, Bermudes, Wever, Ridderstap, Thiel, 
Sapuano, Winklaar. 


Nos ta invita tur famia y conocirnan pa asisti na e acto di 
entiero cu lo tuma lugar diahuebs 30 di mei 2024 for di 2’or 
pa 4’or di atardi na misa Santa Anna na Noord y despues lo 
sali pa Santana catolico na Noord. 


Adres pa condolencia: Bubali # 49, diaranson 29 di mei 
2024 di 7’or pa 9’or di anochi. Nos ta lamenta cu despues di 
entiero nos no ta ricibi bishita di condolencia na cas. 
Nos ta pidi nos disculpa si den momento di tristeza nos por 
a lubida algun familiar of persona. 


A23 

OBITUARIO 


"The Lord is my strength and my 
song" 
Exodus 15:2 


The beautiful Spirit 
Has lifted my soul. 
Though aging and faulted 
I'm young and I'm whole! 


Shafts of His splendor 
Pierce every dark cloud: 
Happy within me 
I sing aloud! 
-Roxie Lusk Smith- 


With deep sorrow we announce 
the passing of our beloved father and opa 
Pieter Bernardus (Benny) 
Aloisius Sloterdijk 
*December 31st, 1924 - †May 24th, 2024 


Left to mourn his loss are his immediate family: 
Son: Pieter Sloterdijk 
Daughter: Carol Reed & husband, Danny 
Granddaughters: Lisa Reed and Kim Johnson 


Great granddaughters: 
Emily Witt, Sarah and Julia Johnson 
Sister-in-law: Althea Hassell and her son, Rudy Hassell, as well 
as many nieces and nephews throughout the USA and Saba as 
well as in Aruba. 


Benny was predeceased by his loving wife of almost 72 years, 
Cornelia Hassell Sloterdijk, parents Eert and Orie Sloterdijk 
as well as three brothers, Edward, Arlington, and Ludwig 
Sloterdijk and three sisters, Stella Richardson, Stephie Croft, 
and Dena Johnson, and his son-in-law, Luppo Huizenga, and a 
number of nieces and nephews. 


He will also be missed by his friends and caregivers, especially 
his longtime caregivers, Patsy Richards and Coolie Bhorasingh. 


The funeral will take place on Saturday, June 1st, 2024 at Pray 
Funeral Home in San Nicolaas. 


The late Mr. Sloterdijk will be laid out from 2pm until 4 pm at 
Pray Funeral Home. Internment will take place in the Catholic 
Cemetery in San Nicolaas. 


In lieu of flowers a donation towards a good cause will be 
highly appreciated. 


There will be a box available at the funeral home for this 
generosity. 


"Dios ta amor y amor ta Dios. 
Maske mi no ta na e mundo aki, 
tur dia lo mi ta banda di boso 
Curason, mi por stens di loke 
Senor ta hasi. 
Salmo 33. 


Cu dolor na nos curason, pero 
conforme cu bolontad di Dios, nos 
ta anuncia cu a bay laga nos den 
brasa di Señor. 


Steven Ramon Martir 
Carinosamente yama "Bachek" 
*03-10-1965 - †22-05-2024 


Mayornan: 
†Tata Otilio Martir 
†Mama Candita Martir-Schoop 
Yiu: Leonard Martir y Laura Sanchez 
Nieto/a nan: Jenny-Lee Martir, Ledienne Martir, Z'Leonne 
Martir, Lovelyn Martir, Lauren. 


Ruman nan: 
Oswin y Bertha Martir 
†Frensel Martir 
Marilis Martir 
Sharline y Kenneth Doran Martir 
Kenneth y Tania Martir 
Cedrick y Dulcera Martir 
Sedney Martir 
†Chester Martir 
Hose Mathilda 
Joell Mathilda 


Mama di su yiu: Danila Croes y Luis Leañez 
Subrino/a nan: Yvienne Martir, Ellerick Rodriquez y famia, 
Chalton Martir y ruman nan, Breadley Doran, Jordan 
Martir,Rewan Pocornie. 
Amigo/a nan: Tico"Lele", Neo y Sonia Geerman, Sandra Croes 
Famia di Cunucu, "Finca Fortalesa" 
Swa y Cuna nan, primo/a nan, amigo, bisina y conocirnan. 
Demas famia na Aruba, Corsow y Hulanda: Martir, Schoop, 
Doran, Marti, Basor, Meulens, Mathilda, Servania, Croes, 
Bomba. 
Ta invita pa acto di despedida cual lo tuma lugar na Aurora 
Funeral Home diahuebs 30 di mei 2024, di 2or pa 4or di 
atardi. 
Cremacion lo tuma lugar despues den seno familiar. 
Disculpa nos si den nos tristesa nos por a lubida algun famia 
of conocir. 
Despues di despedida nos no lo ricibi bishita di condolencia 
na cas. 


“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 
trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Greta Ludwina Tromp 
Mihor conoci como: “Wina” 
*05-12-1955 – †23-05-2024 


Na nomber di su 
Mama: 
†Calista Tromp 
Tata: 
Boysi Croes 


Ruman nan: 
†Jorge Tromp 
Marjo (Majon) Tromp y Annie Theophile y Fam 
†Eric Tromp 
Jose Albertico (Tico) Tromp na Hulanda 


Subrino(a)nan: 
Michael Tromp na Alemania 
†Cathy y Mark Tromp na Colombia 
Mariolyn Tromp y Famia 


Tanta y Omo: 
Aurita Hous y Famia na Curacao 
Jossy Tromp y Famia 
Demas Tanta nan y Omonan den feliz Memoria 


Su Dushinan: 
Alysha y Alyshon Filiciana 
Bisiña stima: 
Nadine Solognier cu a yude cu mil amor te na ultimo. 


Prima y Primonan, Amigo y Amiganan, Bisiñanan di Sividivi 
y demas Famia: Tromp, Croes, Solognier, Montaner, Hous, 
Obispa, Eights 


Nos ta pidi nos disculpa si den nos tristesa nos por a lubida un 
of mas famia y conocir. 


Ta invita pa e acto di despedida cu lo tuma lugar diasabra 1 di 
juni na Aurora Funeral Home di 09:00 pa 11:00 am, sigi pa e 
acto di cremacion cu lo tuma lugar den seno di famia. 


Nos ta aki nan pa buska y haya e Reino di 
Dios y su Justicia prome cu nos TEMPO 
riba mundo caduca. Tur otro cos 
incluyendo e cuminda cu nos ta come, 
e comodidad lujoso cu nos kier biba, e 
Poder y e Attenshon cu nos ta anhela, ta 
Distrai nos di e proposito Principal di 
bida riba e mundo Aki. Lukas 10: 20. Ma 
no regosihá den esaki, ku e spiritunan 
ta sometí na boso, ma regosihá ku boso 
nòmbernan ta skirbí den shelu.' 


Cu profundo tristeza nos ta anuncia fayecimento di: 
Jefferson Manuel R. Lopes 
Miho conosi como: “Jeff” 


Na nomber di su: 
querida esposa: Briz S. Lopes-Thomas 
Oompi su dushi: Elisha A. Vanderbiezen 
(Mayornan: Prisca Beatrix Winterdaal, Jeffrey Alexander 
Lopes) 


Ta invita tur famia, bisiña y conocinan pa e acto di entiero 
cu lo tuma luga Diasabra 01 di juni 2024 di 1pm pa 4pm 
na Aurora Funeral Home y despues lo Sali bai pa santana 
catolico na Paradera. 


“Señor ta mi wardador, mi’n tin falta di nada. Den cunucu 
di yerba berde e ta ponemi sosega.E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di nos 
ser stima: 


Hipolito Pereira 
*22-08-1938 - †28-05-2024 


Acto di crematie lo wordo anuncia despues 


Laga tur loke ta spera mi ta 
bunita 
Laga tur locual cu mi 
encontra na caminda ta bunita 
Laga tur locual cu mi laga 
atras keda bunita y 
Laga esakinan termina den 
tur buniteza. 
Cado Wever. 


Cu inmenso dolor na nos 
curason, nos ta anuncia 
fayecimento inespera di: 
Jarick Patrick 
Steven Farro 
*17 oktober 1992 †24 mei 2024 


Acto di entiero lo wordo 
anuncia despues. 


internacional 
a24 


Diahuebs 30 Mei 2024 
Lider di Polonia ta bisa cu frontera cu Belarus lo ser fortifica mas ainda 
despues cu un soldaat a ser hinca 


(AP)—Prome 
minister 
Polaco Donald Tusk a bisa 
ayera cu su forsanan lo 
sigui fortifica e frontera 
cu Belarus y por usa “tur 
opcion disponible” pa de- 
fende e frontera di e na- 
cion NATO, despues cu un 
soldaat a ser hinca grave- 
mente pa un migrante. 


Tusk a bisa cu e “buffer zone” 
aproximadamente 200 meter 
hancho lo ser poni na e fron- 
tera, cual tambe ta e frontera 
pa Union Europeo, ademas 
di un barera metalico di 190 
kilometer ya caba den luga pa 
preveni e entrada di migrante 
crusando for di Belarus. Po- 
lonia ta bisa cu e presion di 
migrante ilegal ta organisa pa 
Belarus y Rusia. 


Tusk a bisa cu e gobierno lo 
tuma decision riba e buffer 
zona otro siman. Tusk hunto 
cu e ministernan di Defensa y 
Asunto Interior, a bishita tro- 
panan, guardianan di frontera 
y forsanan di polis sigurando 


e frontera despues di e atake 
cu cuchiu riba un soldaat dia- 
mars cerca di e pueblo Du- 
bicze Cerkiewne. 


Oficialnan a bisa cu un mi- 
grante a yega na otro banda 


di e baranan di muraya met- 
alico mas cu 5 meter halto 
separando Polonia y Belarus 
y a hinca e soldaat den ribchi. 
Forsanan di seguridad Polaco 
no por a detene e atacador pa- 
sobra e tabata na e banda di 


Belarus, segun oficialnan. 


“No tin espacio pa negocia- 
cion. E frontera di Polonia 
mester ser proteha,” Tusk 
a bisa. “Tropanan Polaco, 
guardianan di frontera, agen- 


tenan a bira e obhetivonan 
di agresion y bo tin tur dere- 
cho, no pa bisa un obliga- 
cion, pa usa cualkier opcion 
disponible pa bo...ora bo ta 
defendiendo no solamente e 
frontera pero tambe bo bida,” 
Tusk a bisa. 


Tusk y minister di Defensa 
Władysław Kosiniak-Kamysz 
a bisa cu mas forsa policial 
y militar lo ser desplega pa 
e area. E gobierno pro-Eu- 
ropeo ta bisa cu presion y 
agresion di migracion ilegal ta 
aumentando, pusha pa Rusia 
y Belarus pa destabilisa Euro- 
pa mientras Moscu ta busca 
guera riba Ucrania. Autori- 
dadnan di Polonia ta bisa cu 
gruponan migrante ta inclui 
mayormente hobennan mas- 
culino, compara cu famianan 
cu hende muhe y mucha den 
pasado. Te awo mas cu 13,000 
intento pa crusa ilegalmente a 
ser registra e aña aki, cual ta 
un aumento pa e mesun peri- 
odo aña pasa. 


Polis ta controla parlamento Europeo debi na posible intervencion 
Ruso, segun fiscalnan 


(AP)—Polis a controla e 
oficinanan y residencia 
di un empleado di par- 
lamento Europeo ayera 
como parti di un investig- 
acion den si legisladonan 
di Union Europeo a ser 
soborna pa promove pro- 
pagando Ruso pa sovaca 
apoyo pa Ucrania, fiscal- 
nan a bisa. 


Solamente algun dia prome 
cu e eleccionnan Europeo, 
e oficina di fiscal federal di 
Bruselas a bisa cu control ta 
tumando luga na e aparta- 
mento di e empleado na Bru- 
selas. Su oficinanan parla- 
mentario den e capital di UE 
y na Strasbourg, unda e ofi- 
cina parlamentario Europeo 
ta situa na Francia, tambe a 
ser controla. 


Autoridadnan Belga y Fran- 
ces, den partnership cu e 
agencia di cooperacion hu- 
dicial Eurojust, a conduci e 
operacion. Eleccionnan den 
henter Europa pa scoge un 
parlamento UE nobo ta pla- 
nia pa dia 6 te cu 9 di juni. 


Prome minister Belga Al- 
exander de Croo a anuncia 
un investigacion luna pasa, 
bisando cu e servicio di inteli- 
gencia di e pais a confirma e 


existencia di un red purbando 
di socava apoyo pa Ucrania. 


“E controlnan ta parti di un 
caso di intervencion, corup- 
cion pasivo y miembresia di 
un organisacion criminal y 
ta relaciona na indicacionnan 
di intervencion Ruso, unda 
miembronan di e parlamento 
Europeo a ser acerca y paga 
pa 
promove 
propagando 
Ruso via e website noticiero 
The Voice of Europe,” fiscal- 
nan a bisa. 


Nan ta bisa cu nan ta kere cu 
e empleado a hunga “un rol 
significante den esaki.” Varios 
agencia noticiero a identifica 
e sospechoso como Guillau- 


me Pradoura, un empleado 
pa legislador Europeo Marcel 
de Graaff di e partido ultra- 
derechista Hulandes Forum 
voor Democratie (FvD). Un 
persona cu conocemento di 
e investigacion a confirma cu 
e reportahenan ey tabata cor- 
ecto. E oficial no tabata per- 
miti pa papia publicamente 
pasobra e investigacion ta an- 
dando. 


De Graaf a bisa riba X cu e y 
Pradoura no a ser contacta cu 
autoridadnan. “Pa mi, esaki ta 
bin como un sorpresa com- 
pleto,” el a bisa. “Tambe, mi 
no tin ningun envolvimento 
den e supuesto operacion di 
desinformacion Ruso. Mi tin 


mi mesun creencia politico y 
mi ta proclama nan. Esaki ta 
mi trabao como parlamen- 
tario.” 


Den pasado Pradoura a traha 
pa Maximilian Krah, e top 
candidato di e partido ultra- 
derechista Aleman, Alterna- 
tive for Germany, den e elec- 
cion Europeo otro luna, ken 
recien a ser prohibi pa su par- 
tido pa campaña. 


Krah ya ta enfrentando critica 
despues cu autoridadnan na 
Bruselas a controla cu ofi- 
cinanan na e parlamento Eu- 
ropeo den conexion cu un di 
su assistent ken a ser deteni 
luna pasa riba sospecha di 
spiona pa China. 


Krah a bisa den un mensahe 
publica riba X cu ningun di 
su oficina a ser controla. “E 
ex-empleado en cuestion tin 
tempo ta trahando pa un otro 
parlamentario,” el a bisa. 


E luna aki UE a prohibi 
Voice of Europeo y tres otro 
media Ruso di locuta den e 
bloc. UE a bisa cu nan tur 
tabata bao control di Kremlin 
y tabata atacando riba “par- 
tidonan politico Europeo, 
specialmente durante peri- 


odonan di eleccion.” Desde 
cu e guera a cuminsa na feb- 
ruari 2022, UE ya a suspende 
Russia Today y Sputnik, entre 
otro media. 


De Croo a bisa luna pasa cu 
e investigacion a mustra cu 
miembronan di parlamento 
Europeo a ser acerca y a of- 
rece nan placa pa promove 
propaganda Ruso. “Segun 
nos servicio di inteligencia, 
e metanan di Moscu ta hopi 
claro. E meta ta pa yuda eli- 
gi mas candidato pro-Ruso 
pa e parlamento Europeo y 
pa reenforsa un cierto nara- 
tiva pro-Rusia den e institu- 
cionnan ey,” el a bisa. 


“E meta ta hopi claro: un 
apoyo Europeo zwak pa 
Ucrania ta sirbi den fabor di 
Rusia riba e tereno di bataya y 
cu e ta meta real di loke a ser 
revela den e ultimo siman- 
nan,” el a agrega. Nacionnan 
den UE a aloca biyones di 
euro den Ucrania, hunto cu 
un cantidad di arma y mu- 
nicion. Tambe nan a pone 
sancion riba oficialnan Ruso, 
incluyendo presidente Vladi- 
mir Putin, banconan, compa- 
nianan y e sector energetico 
desde e invasion di Moscu 
riba Ucrania na februari 
2022. 


